Vlada RS izdvojila 770.000 KM za boračku populaciju | 058.ba\nVlada RS izdvojila 770.000 KM za boračku populaciju\nSRNA - 29. novembra 2011.\t058.ba\nČAJNIČE – Vlada Republike Srpske /RS/ je u proteklom periodu na području opštine Čajniče za rješavanje pitanja porodica poginulih boraca i ratnih vojnih invalida izdvojila 770.000 KM, rekao je ministar rada i boračko-invalidske zaštite RS Petar Đokić.\n„Podjelom ključeva za stanove za dvije porodice poginulih boraca i jednog ratnog vojnog invalida završena je obaveza u vezi sa trajnim stambenim zbrinjavanjem ovih kategorija na području opštine Čajniče“, rekao je Đokić tokom današnje posjete ovoj opštini.\nOn je najavio da će četiri porodice poginulih boraca do kraja sljedeće sedmice dobiti bespovratna novčana sredstva u iznosu od po 8.000 KM, dok bi preostalih 17 porodica ovu novčanu pomoć trebalo da dobije do kraja sljedeće godine.\n„Vlada RS izdvojila je 50 miliona KM, što nije bilo dovoljno za 5 360 korisnika ovog posebnog programa koji ćemo nastaviti da provodimo sve dok ne zatvorimo tu listu“, objasnio je Đokić.\nNačelnik opštine Čajniče Branko Roljić istakao je problem zapošljavanja i samozapošljavanja demobilisanih boraca, kojih je u Čajniču oko 1 200.\n„U Čajniču je privreda oslabljena. Sva proizvodna preduzeća su zatvorena, što nam je dodatni problem, jer nema ko da konkuriše kod Vlade za projekte zapošljavanja kojim bi smo otvarali radna mjesta za demobilisane borce“, rekao je Roljić.\nNa sastanku sa ministrom Đokićem i opštinskim rukovodstvom, predstavnici opštinske Boračke organizacije zatražili su da se intenziviraju poslovi u vezi sa iznalaženjem rješenja za provođenje projekata zapošljavanja i samozapošljavanja demobilisanih boraca.\nOznake: Petar Djokić, Porodice poginulih boraca


TotalCar.rs » Render: Ford Fiesta RS\nFord, novo, render, TOP\n0 komentara 2746 pregleda\nNova verzija Fiesta modela, pozicionirana iznad ST-a već je najavljena od strane Forda početkom godine, a postoji mogućnost da ova kompanija napravi i RS verziju. Misteriozni model je u martu uhvaćen od strane špijunskih fotografa, a za njega se smatra da je upravo RS verzija, dok oni koji u to ne veruju tvrde da je reč o testnom prototipu naredne generacije.\nBilo bi interesantno da je zaista u pitanju Fiesta RS, čija bi proizvodna forma mogla imati dosta toga sličnog sa renderom. Smatra se da će on biti jedan od 12 modela koji stižu do kraja ove decenije iz Ford Performance odeljenja, a trebalo bi da bude zasnovan na šasiji aktuelne Fieste.\nNajverovatnije će je pokretati unapređena verzija četvorocilindarskog 1.6-litarskog EcoBoost turbopunjenog benzinskog motora koji, kod Fieste ST za američko tržište, ima 197 konjskih snaga i 290 Nm obrtnog momenta. Agresivnija karoserija, zadnje krilo, veće kočnice i točkovi, kao i izmene u kabini su takođe u planu.


Savez za promjene pozvao je danas Milorada Dodika, predsjednika Republike Srpske, da podnese ostavku i da se raspišu predsjednički i parlamentarni izbori u RS.\n"Odlučili smo da osnažimo Savez za promjene, da formiramo tijela sa jasnim i konkretnim zaduženjima, jer ovo je preloman trenutak za budućnost RS", kazao je Bosić.\nOn je najavio i da će tražiti hitne izmjene izbornog zakona koje će omogućiti vanredne izbore i na nivou BiH, ali i koji će onemogućiti "izbornu korupciju" na osnovu kakve je formirana Vlada Republike Srpske.\nBosić je objasnio da je ostavka Dodika i raspisivanje izbora jedinodemokratsko rješenje krize u Republici Srpskoj, te rekao da će u naredna dva mjeseca raščistiti i vidjeti da li je moguće rješenje i da li kriza ide dublje u bezdan.\n"Pozivamo ga pošto je samouvjeren da će pobjediti, a mi vjerujemo da će građani biti dovoljno pametni da izaberu pravu budućnost", rekao je Bosić.\n"Ne bojimo se izbora, ali zahtjevamo da istovremeno budu održani i predsjednički i parlamentarni izbori.", rekao je Ivanić i dodao da Savez za promjene ne isključuje dalje vanparlamentarne mogućnosti.


RADOVI TKANI LjUBAVLjU - Glas Podrinja\nNOVOGODIŠNjA IZLOŽBA OŠ „SVETI SAVA“ OTVORENA U GALERIJI KULTURNOG CENTRA\nRADOVI TKANI LjUBAVLjU\nNjihov život je drugačiji od ostalih vršnjaka, a s druge strane gotovo i isti. Svoju ljubav nesebično dele sa onima koji im pokažu bar trunku pažnje. A za tu pažnju uzvraćaju uzdarjem u vidu predmeta i ukrasa sa novogodišnjim motivima koje su zajedno sa svojim nastavnicima iz OŠ „Sveti Sava“ pravili tokom godine. I sve to s jednim ciljem da na kraju godine oplemene galeriju Kulturnog centra na svojoj tradicionalnoj Novogodišnjoj izložbi, a u isto vreme pokažu da su deo ovog društva koje ponekad nema dovoljno sluha za osobe sa smetnjama u razvoju.\n- Navikli smo da staru godinu ispratimo jednim ovakvim događajem na kome se nalazi sve ono što su deca tokom školske godine radila na časovima tehničkog, likovnog, kao i Sekcije narodne radinosti. Na taj način želimo da im pokažemo da su bitni i važni, korisni članovi društva kao i svi mi - rekla je Snežana Radovanović, direktorka škole, po otvaranju prodajne izložbe proteklog ponedeljka, istovremeno se zahvalivši zaposlenima u Kulturnom centru koji su nesebično ustupili svoj galerijski prostor.\nPosetioci su prvi put imali priliku da čuju i duo „Puzzle“ koji je ulepšao trenutke svih prisutnih. Da je izložba uspela pokazali su već unapred prodati radovi, a ovogodišnji hit bile su jelke pravljene, verovali ili ne, između ostalog i od makarona. Sav prihod od prodatih radova, rađenih u većini slučajeva od prirodnih materijala, biće iskorišćen za ekskurziju, nabavku novog materijala kako bi i naredne godine obradovali verne poklonike njihovog rada, ili za nabavku didaktičkih sredstava.


Sarajevska policija se oglasila o dojavama o bombama - Radio Ilijaš\nNaslovnica VIJESTI Sarajevska policija se oglasila o dojavama o bombama\nSarajevska policija se oglasila o dojavama o bombama\nNakon jučerašnjih dojava o bombama navodno postavljenim u 115 osnovnih i srednjih škola Kantona Sarajevo oglasilo se Ministarstvo unutrašnjih poslova Kantona Sarajevo.\nU saopćenju navode da su 25. maja u jutarnjim satima Operativni centar Uprave policije MUP-a Kantona Sarajevo, te dežurne službe policijskih stanica u policijskim upravama obaviješteni da je veći broj osnovnih i srednjih škola na području Kantona Sarajevo putem e-maila zaprimio obavijest kako su u prostorijama škole postavljene eksplozivne naprave.\n– Nadležne službe Uprave policije su, postupajući u skladu sa zakonskim ovlaštenjima, o zaprimljenim dojavama obavijestili dežurnog tužioca Kantonalnog tužilaštva Kantona Sarajevo, a u škole su upućene ekipe policijskih službenika radi poduzimanja neophodnih mjera i radnji iz nadležnosti Uprave policije koje uključuju evakuaciju učenika i osoblja iz škola, te obavljanje neophodnih KDZ pregleda. Obavljenim KDZ pregledom u 115 objekata školskih ustanova nisu pronađena nikakva eksplozivna sredstva, te su po ovlaštenju dežurnog tužioca izvršeni uviđaji na svim pregledanim lokacijama.\nImajući u vidu da je Kantonalno tužilaštva Kantona Sarajevo navedene događaje kvalifikovalo kao krivično djelo terorizma iz člana 201. KZ FBiH, koje je u nadležnosti Federalne uprave policije, službenici iste će nastaviti rad na dokumentovanju spomenutog krivičnog djela, te identifikaciji i pronalasku izvršioca, u saradnji sa policijskim službenicima Uprave policije MUP-a Kantona Sarajevo i drugih sigurnosnih agencija – stoji u saopćenju.\nJučer je i dežurna služba PU Centar Sarajevo obaviještena da su telefonskim putem zaprimljene dojave o postavljenim eksplozivnim napravama u zgradi Općine Centar Sarajevo, u ulici Reisa Džemaludina Čauševića, a u kojoj se nalaze Skupština i Vlada Kantona Sarajevo, kao i u zgradi Općinskog Suda u Sarajevu, u ulici Šenoina.\n– Postupajući u skladu sa zakonskim ovlaštenjima policijski službenici su evakuisali lica iz navedenih ustanova, a izvršenim KDZ pregledom je ustanovljeno da su dojave o postavljenim bombama bile lažne. Policijski službenici Uprave policije MUP-a Kantona Sarajevo nastavljaju rad na rasvjetljavanju krivičnog djela, identifikaciji i pronalasku lica koje je uputilo lažnu dojavu.\nOvom prilikom Uprava policije MUP-a Kantona Sarajevo izražava zahvalnost na blagovremenoj, efikasnoj i profesionalnoj pomoći i saradnji pruženoj od Obavještajno-sigurnosne agencije BiH, Direkcije za koordinaciju policijskih tijela BiH, Agencije za istrage i zaštitu BiH, Granične policije BiH, Federalne uprave policije i Uprave policije MUP-a Zeničko-dobojskog Kantona, kao i Kantonalnom tužilaštvu Kantona Sarajevo, pod čijim nadzorom su realizovane vrlo zahtjevne, obimne i složene aktivnosti uzrokovane dojavama o postavljenim eksplozivnim napravama u odgojno-obrazovnim ustanovama na području Kantona Sarajevo.\nTakođer, koristimo priliku uputiti izraze zahvalnosti za saradnju, razumijevanje i povjerenje Ministarstvu odgoja i obrazovanja Kantona Sarajevo, osoblju školskih ustanova, te učenicima i njihovim roditeljima, odnosno starateljima prilikom realizacije poslova i zadataka iz nadležnosti Uprave policije MUP-a Kantona Sarajevo – navodi se na kraju saopćenja.\nPrethodni članakBBI ponuda finansiranja koja se ne odbija\nNaredni članakFederalni zavod za zapošljavanje izradio izvještaj ‘Koju školu upisati?’\nRezultati Atletskog Mitinga “BH Pošta”\nZavršen Memorijalni malonogometni turnir „Šehidima Kamenice“: Pobjednik ekipa Livac


Slavna manekenka izgovorila sudbonosno DA 16 godina mlađem muzičaru (foto)\nA. J. 6. avgusta 2019. 13:10\nSlavna manekenka Hajdi Klum i muzičar Tom Kaulic u subotu su se pred porodicom i prijateljima zarekli na večnu ljubav, a ceremonija venčanja održana je na italijaskom ostrvu Kapri, na čuvenoj jahti Kristina O.\nIako je par želeo da svadbeno veselje održe u strogoj tajnosti, čini se da im to nije pošlo za rukom. Čuvenom supermodelu i njenom 16 godina mlađem suprugu ovo je bilo drugo venčanje, jer su već u februaru izgovorili sudbonosno DA u potpunoj tajnosti i to krili od javnosti nekoliko meseci.\nDrugo njihovo venčanje upriličeno je na luksuznoj jahti koja je pripadala Aristotelu Onazisu i koja je danas 45. najveća jahta na svetu, a nedeljno iznajmljivanje ove jahte, na kojoj su tokom godina boravile najveće svetske zvezde, košta skoro 700.000 dolara. Jahta nudi brojne luksuzne sadržaje, između ostalog veliki bazen ukrašen mozaikom, heliodrom, kristalnu dvoranu, velnes centar, teretanu, bioskop, i može da primi do 250 gostiju.\nHeidi Klum @heidiklum wedding celebration #dresses #thepatwalk #trendiest #whitelook #bridestyle #thepatwalkfashion #fashion #bridaltrend #bridal #bridalstyle #style #bride #bridelook #thepatwalkbridal #weddingdress #wedding #lebanesemagazine #مجلة #لبنانية #باتواك #اعراس #موضة #weddingoftheseason\nA post shared by ThePatWalk – باتواك 🇱🇧 (@thepatwalk) on Aug 5, 2019 at 10:27am PDT\nPosle pompe oko venčanja i kad su se strasti slegle, i sama Hajdi je na svom Instagramu objavila prvu zvaničnu fotografiju sa mužem.\nKaulicu je ovo prvi brak, a Hajdi iza sebe ima dva braka i četvoro dece.\nGlumica se skinula u kupaći četiri meseca nakon porođaja,…


Vučić: Fruškogorski koridor u rekordnom roku, do marta 2024. – Balkanekspresrb.rs\nBEOGRAD – Fruškogorski koridor, brza saobrćajnica od Novog Sada do Rume od oko 48 kilometara, biće izgrađena u rekordnom roku, do 15. marta 2024. godine, izjavio je danas predsednik Srbije Aleksandar Vučić.\nVučić je, nakon potpisivanja ugovora sa kineskom kompanijom CRBC za izgrađu Fruškogorskog koridora, rekao da je ovo važan dan u “moru ne tako lakih dana”, kao i da je veoma ponosan što je taj ugovor potpisan.\nDo kraja 2021.kanalizacija i fabrika otpadnih voda u KG i NI\nPredsednik Aleksandar Vučić najavio je danas da će do kraja naredne godine biti izgrađena kompletna kanalizaciona mreža, kao i fabrike za prečišćavanje otpadnih voda u Kragujevcu i Nišu, što će koštati preko pola milijarde evra.\nPredsednik Srbije Aleksandar Vučić izjavio je da je posle sastanka sa ambasadorkom Kine Čen Bo u svom bloku zapisao nešto što će puno značiti za našu zemlju, kao i da čim je to tu zapisano – Kinezi to i poštuju.\n“U mom bloku piše… ekselencijo, da to javno i kažem, za izgradnju brze pruge Beograd – Niš ako budemo dogovorili – piše ”Čen Bo će pomoći”. Mnogo je važan ovaj moj blok, samo se vi smejte”, rekao je Vučić tokom obraćanja novinarima u prisustvu kineske delegacije.\nVučić: Ako EU ne prihvati, prugu BG-Niš gradimo sa CRBC\nPredsednik Srbije Aleksandar Vučić izjavio je danas da je Srbija od EU tražila 50 odsto granta za izgradnju brze pruge Beograd – Niš i istakao da ćemo, ako oni ne prihvate, tu prugu graditi sa kineskim CRBC.\nNakon potpisivanja Ugovora za izgradnju Fruškogorskog koridora sa kineskim partnerom, Vučić je rekao da je ta komanija dala dobru ponudu za izgradnju brze pruge od Beograda do Niša.\nNovozaraženih 120, jedna osoba preminula


Josipović: Pokušati dogovor oko granice pre arbitraže | Autonomija\nPredsednik Hrvatske Ivo Josipović izjavio je u sredu da bi bilo dobro da Hrvatska i Srbija, koje imaju različit pristup rešavanju graničnog spora na Dunavu, pokušaju da se dogovore o granici pre nego što se odluče za arbitražu.\n„Hrvatska insistira na katastarskom pristupu, prati rešenja Badinterove komisije, a Srbija želi da primeni načelo sredine reke“, rekao je Josipović novinarima u Zagrebu.\nOn je, međutim, dodao bi bilo nužno da dve zemlje pokušaju da dogovore fleksibilno rešenje koje bi kombinovalo oba načela, pre nego što se odluče na arbitražu.\n„Ako se možemo dogovoriti oko načela, onda je dobro, ali ako ne možemo, ostaju nam dve solucije: da pokušamo pregovarati kombinacijom sredine reke i katastra, ili ako ne, moraćemo se na kraju odlučiti na neki oblik arbitraže „, izjavio je hrvatski predsednik.\nJosipović je objasnio da bi po katastarskom rešenju koje predlaže Hrvatska, toj državi pripalo „nešto više teritorija s leve strane Dunava“, ali da „ima nešto što bi pripalo i Srbiji s hrvatske strane“.\nHrvatski predsednik je istakao da je Vukovarska ada, ostrvo na Dunavu nedaleko od Vukovara, u „katalogu“ onoga što bi Hrvatska u svakom slučaju htela.\nJosipović je istakao da je pitanje granice jedno od brojnih pitanja koje Hrvatska mora da reši sa susedima i ocenio da je dobro što nijedna od spornih graničnih linija sa susednim zemljama ne proizvodi ozbiljne političke probleme.


Završna konferencija projekta “MOŽEMO” u Vrnjačkoj Banji i Kraljevu | Mreža za ruralni razvoj Srbije - Ruralna mreža\nZavršna konferencija projekta “M...\nU uvodnom delu konferecnije su se obratili gradonačelnik garada Kraljeva dr Predrag Terzić i predsednik opštine Pljevlja gospodin Igor Golubović, kao i menadžer projekta Dragan Roganović.\nPotom su prezentovana dostignuća projekta od strane predstavnika sva 4 partnera: Dragana Roganovića, (Asocijacija za razvoj Ibarske doline), Zorana Čolovića (Grijanje doo i Opština Pljevlja), Jovana Nešovića, (Javno energetsko preduzeće “Toplana”) i Bora Ojdanića (Centar ekoloških inicijativa iz Berana).\nU nastavku posete učesnici su obišli Javno energetsko preduzeće „Toplana“, gde su imali prilike da se upotanju sa načinom fi+ukcionisanja solarne elektrane od 50kW, koja je instalirana i puštena u radu okviru projekta „Možemo“.\nU popodnevnom programu je realizovana radinica “Uloge sektora u smanjenju uticaja prekograničnog područja na klimatske promene” „Radijator“ tokom koje su učesnici imali prilike da definišu dalje pravce saradnje i realizacije mera koje smanjuju nagativan uticaj na klimatske promene.\nDrugog dana završne konferencije je realizovana radionica “Analiza efekta projekta i planiranje budućih aktivnosti i saradnje”, tokom koje su učesnici dali mišljenje o samom projektu i definisali su preporuke za dalje unapređenje u realizaciji budućih projekata projektnog konzorcijuma.


Ministri iz regiona oduševljeni Muzejom savremene umetnost - Studio B\nMinistri iz regiona oduševljeni Muzejom savremene umetnost\nMinistri iz regiona oduševljeni Muzejom savremene umetnost Tanjug, foto Tanjug\nKulturaKultura Pocetna 21. 10. 2017. 09:46:18\nMinistar Vukosavljević najavljuje intenzivnu saradnju sa zemljama u regionu i ističe da kultura spaja, omogućava ljudima da se bolje razumeju i predstavlja „melodiju koja se čuje iznad buke svakodnevice“.\nMinistar kulture i informisanja Vladan Vukosavljević obišao je sinoć Muzej savremene umetnosti sa ministrima kulture Makedonije i Albanije, Robertom Alagjozovskijem i Mirelom Kumbarom Furhi, državnim sekretarom Ministarstva kulture Crne Gore Sandrom Ðurbuzović i pomoćnikom ministra prosvete i kulture Republike Srpske Tanjom Ðaković.\n„Moramo malo da se pravimo važni pred svojim susedima i za to imamo ozbiljan razlog“, istakao je Vukosavljević u izjavi Tanjugu i primetio da će renovirana zgrada Muzeja savremene umetnosti sa svojim tehničkim kapacitetima biti mesto gde će se izlagati kvalitetna dela iz čitavog sveta.\nMinistarka kulture Albanije Mirela Kumbaro Furhi rekla je Tanjugu da joj se sviđa što MSU „nije samo novi muzej ili obnovljen stari muzej, već prostor bez granica“.\n„Imamo umetnike iz čitave Jugoslavije, koji su živeli u Srbiji, Hrvatskoj ili Parizu i svi zajedno su ovde okupljeni zbog umetnosti. Umetnost i kultura za mene su prostor bez granica koji treba da gradi mostove, bez obzira na državu ili boju pasoša“, istakla je Kumbaro Furhi.\nMinistar Makedonije Roberto Alagjozovski ističe za Tanjug da je izložba „Sekvence. Umetnost Jugoslavije i Srbije iz zbirki Muzeja savremene umetnosti“ impresivna i da ga posebno raduje što je koncept „jugoslovenski“, jer je to veoma bitno za međusobne odnose zemalja u regionu.\n„Mislim da je Muzej savremene umetnosti uradio veliku stvar i da sumira sve što se na ovim prostorima dešavalo“, rekao je on, ocenivši da su muzeji savremene umetnosti ključne institucije kulture.\nKada je reč o saradnji u regionu, Alagjozovski se nada da će pronaći mehanizam koji će omogućiti trajnu saradnju između zemalja, možda kroz neki fond po ugledu na Višegradski ili fond nordijskih zemalja.\nPomoćnica ministra prosvete i kulture Republike Srpske Tanja Ðaković je odušvljena ogromnim prostorom Muzeja savremene umetnosti, kao i fundusom koji ima.\n„Jako je interesantno što imamo priliku da vidimo dela umetnika iz celog regiona i mislim da bi svaki muzej u okruženju pozavideo Muzeju savremene umretnosti na fundusu kojim raspolaže“, istakla je Ðaković u izjavi Tanjugu.\nOna je primetila veliko interesovanje građana koji su sa oduševljenjem dočekali otvaranje Muzeja posle 10 godina.\nDržavna sekretarka Ministarstva kulture Crne Gore Sandra Ðurbuzović kaže da je ushićena što je „najveći jugoslovenski muzej doživeo svoju renesansu“ i da je kao umetnica oduševljena izložbom.\nMuzej savremene umetnosti je posle jedne decenije juče je otvorio vrata za posetioce koji su od 10 sati počeli da obilaze renovirano zdanje na Ušću.\nPrema podacima MSU-a tokom dana izložbu je pogledalo više od 2.000 ljudi, a i sinoć je u Muzeju bilo vrlo živo.\nPosetioci svih generacija razgledali su postavku preko 300 radova koji su obeležili period od početka 20. veka do danas, a doživljaj je upotpunio kamerni ansambl Beogradske filharmonije koji je zajedno sa austrijskim kompozitorom Hajncom Karlom Gruberom izveo svojevrsni muzički performans.\nTokom izvođenja delova kultne kompozicije „Frankenštajn“, Gruber je filharmoničarima dodelio igračke kao drugi instrument te su se u orkestru našla plastična creva, „cvrkutavci“, čegrtaljke, automobilske sirene, melodike, igračka saksofon, trubice i klavir, papirne kese, blok flaute.\nMuzej su juče ujutru obišli i premijerka Ana Brnabić, predsednica Narodne skupštine Maja Gojković, gradonačelnik Beograda Siniša Mali, mnogobrojni ambasadori, predstavnici inostranih kulturnih centara, zatim ustanova kulture, umetnici, ali i mnogi mladi ljudi koji su prvi put ušli u impozantnu zgradu na Ušću.\nGradonačelnik učesnicima Foruma gradonačelnika predstavio Beograd na vodi


Donacije za privremene bolnice u Beogradu, Novom Sadu i Nišu | Ministarstvo odbrane Republike Srbije\nDonacije su predstavnici tih kompanija uručili načeliku Uprave za vojno zdravstvo brigadnom generalu dr Uglješi Jovičiću, koji je izrazio zahvalnost što su imali razumevanja za zdravstvene radnike i pacijente, dodajući da će te donacije biti velika pomoć da dani lečenja proteknu što brže.\n- Ovi veliki izazovi sa kojima se danas susreće naše društvo, mogu se prevazići potpunom odgovornošću svakog pojedinca, humanošću, solidarnošću i zajedništvom celog našeg sistema – naglasio je Šuleić.\nKompanija “Večernje Novosti” koja je uz 750 knjiga obezbedila i 100 primeraka dnevnih novina koje će se na dnevnom nivou dostavljati privremenim bolnicama u Beogradu, Novom Sadu i Nišu. Dnevne novine doniraju i medijske kuće “Politika”, “Alo”, “Kurir”, “Informer”, “Srpski telegraf”, nedeljnik “Ekspres”, uz napomenu da će se broj primeraka, u skladu sa potrebama, povećavati. Kompanija "Color Media International" donira časopise "Lepota i zdravlje", "Gloria", "Story" i "Hello!". Mlekara Šabac iskazala je nameru da donira 10.000 pamučnih maski.\nKnjige su donirale i Gradska biblioteka Beograda i to 300 naslova, kao i udruženje “Muzej knjige Adligat” koje je doniralo 1.500 knjiga za privremenu bolnicu na Beogradskom sajmu, kao i po 1.000 knjiga za lica smeštena na Novosadskom sajmu i u hali “Čair” u Nišu.\nIzjava pukovnika Radivoja Anđelkovića\nIzjava generalnog direktora DIS-a Ivana Šuleića\nIzjava predstavnika kompanije “Soker” Vladimira Đekića


Startuje beta testiranje Twitch HTML5 plejera - IT magazin\nJedna od najduže očekivanih stvari koju korisnici Twitcha traže jeste uvođenje i potpuni prelazak na HTML5 plejer.\nTwitch je na prošlogodišnjem TwitchConu potvrdio da “snažno radi” na razvoju i implementaciji ovog plejera na njihovoj platformi, ali od tada više nije bilo ni reče o ovome sve do ovog vikenda, kada je Norin Mekinis iz Twitch marketinga objavila blog u gome obaveštava korisnike da beta testiranje HTML5 plejera startuje već ovog meseca.\nPrva grupa korisnika koja će imati pristup HTML5 plejeru jesu Twitch TURBO pretplatnici, a do kraja leta, u zavisnosti od početnih rezultata testiranja, cilj je da se beta polako proširi i na obične korisnike i da se ceo sistem što pre u potpunosti uvede za svakoga. Jedan od razloga zašto najpre Turbo korisnici dobijaju na testiranje nove plejere jeste zato što sistem još uvek ima problema sa reklamama, a kako Turbo korisnici ne moraju da gledaju reklame, kod njih je lakše testirati ostatak sistema. Osim toga, Turbo korisnici u proseku provode dosta više vremena gledajući kanale na Twitchu od ostalih korisnika, tako da će i lakše steći sliku o novom plejeru.


Lavrov: Moskva bi mogla da zamrzne kontakte sa EU kao odgovor na sankcije | Restart Magazin\n14/10/2020 14/10/2020 Urednik\tAleksej Navaljni, EU, Sergej Lavrov\nRuski ministar spoljnih poslova Sergej Lavrov upozorio je danas da bi Moskva mogla da zamrzne kontakte sa Evropskom unijom kao odgovor na sankcije čije se uvodjenje najavljuje zbog trovanja ruskog opozicionog lidera Alekseja Navaljnog.\nMinistri spoljnih poslova EU su se juče na sastanku u Luksemburgu dogovorili da uvedu nove sankcije ruskim zvaničnicima i organizacijama za koje se sumnja da su otrovali Navaljnog.\n“Verovatno moramo privremeno da prestanemo da razgovaramo sa tim ljudima na Zapadu koji su odgovorni za spoljnu politiku i ne razumeju potrebu za dijalogom s poštovanjem”, rekao je Lavrov na konferenciji kojoj su prisustvovali eksperti u Moskvi.\nPredsednica Evropske komisije Ursula fon der Lajen nedavno je davala izjave u kojima odbacuje partnerstvo sa Rusijom, a Lavrov je na to rekao da će se taj scenario ostvariti ako je to ono što EU želi.\n“Rusija želi da shvati da li je moguće poslovati sa EU u sadašnjim uslovima”, dodao je Lavrov.\nNemačka i Francuska su juče na sastanku u Luksemburgu pozvale ostale države članice da zamrznu imovinu i zabrane putovanje u EU osumnjičenima za trovanje Navaljnog. Sankcije su uvedene pod izgovorom borbe protiv upotrebe hemijskog oružija.\nProtivnik ruskog predsednika Vladimira Putina prebačen je u Nemačku dva dana pošto mu je pozlilo 20. avgusta na domaćem letu u Rusiji.\nNavaljni (44) je držan u indukovanoj komi više od dve nedelje i lečen je protivotrovom. Članovi njegovog tima optužili su Kremlj za umešanost u trovanju, a Kremlj je optužbe odbacio kao “apsolutno neutemeljene i neprihvatljive”.\nRuski opozicionar je 23. septembra pušten na kućno lečenje i oporavlja se u Berlinu.\n← Lajčak: Cenim interesovanje Vašingtona, ali dijalog Beograda i Prištine mora da vodi EU\nRedovi za rano glasanje na biračkim mestima u Teksasu i Džordžiji →\nLavrov: Vreme je da Iran i SAD stišaju tenzije\nLondonski pacijent drugi na svetu izlečen od HIV-a


Stevanović: Nije pobeda već predah od korone - IndeksOnline.rs\nNaslovna srbija Beograd Stevanović: Nije pobeda već predah od korone\nStevanović: Nije pobeda već predah od korone\nBEOGRAD – Direktor Klinike za tropske i infektivne bolesti dr Goran Stevanović izjavio je danas, posle sastanka ministra zdravlja Zatibora Lončara sa direktorima kovid bolnica, da manji broj pacijenata od korona virusa ne znači pobedu već predah koji, kaže, treba maksimalno iskoristiti za pripremu za mogući sledeći talas.\nStevanović je novinarima rekao da je broj pacijenata koji se javlja za prve preglede “stabilan” i relativno prihvatljiv u ovom vremenskom periodu.\nPrema njegovim rečima, na Infektivnoj klinici taj broj je manji od 100 što, kaže, dobar rezultat i pokazuje efikasnost mera i njihovo poštovanje.\nOno što jeste opasnost, navodi Stevanović, to je da se permanentno pojavljuju pacijetni koji imaju pridružene bolesti, ali i oni koji ih nemaju sa teškim kliničkim slikama.\nTu su i pacijenti koji se nedeljama leče u bolnicama i još uvek traje borba za njihov život.\n“Neki od njh su na veštačkoj ventilaciji, neki su na invazivnoj, i to govori u prlog tome da ovo nije pobeda već predah, odnosno jedno malo zatišje koje moramo da iskorsitimo za pripremu za neki sledeći talas. Da li će se on javiti najviše zavisi od nas i poštovanja protivpandemijskih mera”, naveo je Stevanović.\nNavodeći da počinje školska godina, da će se studenti vratiti, Stevanović kaže da bi sva druga okupljanja koja nisu neophodna trebalo odložiti, ne samo zbog sankcija, već i zbog naše svesti da tako štitimo sebe i druge.\n“Mere su od jula dale rezultat i smanjenje broja obolelih. Ako striktno poštujemo mere uspešno ćemo lečiti pacijente sa kovidom, ali i one koji već nedeljama i mesecima čekaju na dijagnostičke i terapijske procedure”, istakao je Stevanović.


Dnevni izveštaj 08.02.2018\nKompanija Fiat Chrysler uskoro bi trebalo da lansira naslednika "grande punta", a on bi mogao da se proizvodi i u Kragujevcu, piše Blic. Sergio Marchionne, predsednik FCA, rekao je da će Fiat odluku o novom modelu u Kragujevcu objaviti 1.juna, kada bi ova kompanija trebalo da obelodani petogodišnji plan poslovanja. Novi plan poslovana, koji obuhvata period od 2018. do 2022. godine, biće zvanično objavljen na godišnjicu od početka Marchionnovog rukovođenja ovom kompanijom, koje traje od 2004. godine. Kako je i sam Marchionne najavio, plan će biti predstavljen u Baloku, gradiću u blizini Torina gde se nalazi probna staza italijanske kompanije. Tim planom, piše Blic, trebalo bi da bude predviđeno da li će se u Kragujevcu i dalje proizvoditi samo fiat 500L ili će kragujevačka fabrika dobiti još jedan model.\nSmederevska Železara najveći izvoznik iz Srbije u januaru 2018.\nVrednost izvoza 15 najvećih izvoznika u Srbiji u januaru 2018. godine iznosila je 347,5 mil EUR, a najveći izvoznik je kompanija HBIS grupa, vlasnik smederevske Železare, čiji je izvoz bio 70,4 mil EUR, objavilo je Ministarstvo finansija. Dosadašnji najveći izvoznik, kompanija Fiat Chrysler automobili (FCA) Srbija je na drugom mestu sa izvozom od 64,1 mil EUR. Tigar Tyres iz Pirota je na trećoj poziciji sa izvozom od 30,5 mil EUR. Slede Naftna industrija Srbije sa 28 mil EUR izvoza, Petrohemija (21,1 mil EUR), Robert Bosch (17,9 mil EUR), Tetra Pak (16 mil EUR), Hemofarm (14,2 mili EUR), Yura korporacija iz Rače (13,9 mil EUR) i Leoni iz Prokuplja (13,3 mil EUR).\nPostignut dogovor sa kompanijom Mytilineos - Srbija plaća 40 miliona USD u četiri rate do decembra 2018.\nPredstavnici grčke kompanije Mytilineos potpisali su u utorak (6. februara 2018. godine) konačni dogovor o poravnanju sa Vladom Srbije u visini od 40 mil USD, koliko je i odredio međunarodni arbitražni sud vezano za dug RTB Bor. Prema saopštenju grčke kompanije, sporazum su sa srpske strane potpisali ministri privrede Goran Knežević i rudarstva i energetike Aleksandar Antić. Srpska vlada je predložila, a Mytilineos prihvatio, da kompenzacija bude isplaćena u četiri rate bez kamate, a poslednja u decembru 2018. godine.\nSBITOP konačno u plusu\nPosle nekoliko dana silaznog tenda , slovenački SBITOP je konačno u plusu. Indeks je sredu završio u plusu od 1,18%, dosegavši 817,49 poena. Najveći dobitnici bili su Intereuropa sa rastom od 4,12%, zatim Luka Koper sa skokom od 3,28%, Telekom Slovenije sa rastom od 2,58% i Krka, koja je dobila 1,77%.\nEvropska Komisija poboljšala izglede za ekonomiju Slovenije\nU svom izveštaju za zimu 2018, Evropska Komisija je poboljšala ekonomske izglede za Sloveniju. U izveštaju se navodi da je prošle godine BDP porastao 4,9% a da će ove porasti dodatnih 4,2% a sledeće 3,5%. U oba slučaja, je očekivanje podignuto za 0,2 procentna poena u odnosu na jesenji izveštaj.\nUpravljanje državnom imovinom u Sloveniji se neće promeniti\nSlovenačka vlada saopštila ej da se strategija upravljanja državnom imovinom, koja je usvojena još u 2015. godini , neće menjati do daljnjeg, imajući u vidu da se I dalje primenljiva u aktuelnim uslovima. Prošle godine, državna kompanija, SDH I Kapitalska družba predložile su izvesne izmene.\nJanuarska međugodišnja inflacija u Sloveniji 1,5%\nMeđugodišnja inflacija u Sloveniji za januar mesec tekuće godine iznosi 1,5%. Glavni doprinos ovom nivou dalo je poskupljenje hrane. Na mesečnom nivou pak došlo je do deflacije, tačnije do pada cena za 0,8%.\nS&P500 u blagom minusu, Evropske berze juče u plusu\nAmeričke berze mahom su dan završile u minusu, zbog slobodinih gubitaka na tehnološkim akcijama i loših performansi energetskog sektora. Dan je ipak bio nešto mirniji, za razliku od prethodnih, kada je tržište iskusilo period velike volatilnost. S&P500 je izgubio 0,13% a NASDAQ 0,64%, dok je Dow za razliku do njih bio u blagom plusu od 0,23%.\nNakon zatvaranja tržišta, nekoliko objava rezultata je ugledalo svetlo dana. U prvom redu izdvajamo Twenty-First Century Fox i Tesla automobile. Obe kompanije su objavile bolje od očekivanih rezultata. Tesla je saopštio da je na dobrom putu da ostvari projektovane cifre za prodaju Modela 3, dok je isporuka Modela S i Modela X dostigla rekordne vrednosti. Reakcija tržišta biće viđena tek danas.\nGlaxoSmithKline je izvestio da bi njegov profit mogao ove godine da bude umanjen, nakon objave dobrih rezultata u četvrtom kvartalu. Razlog ovome je rastuća konkurencija na poljima za lečenje HIV-a i respiratornih problema.\nEvropske berze su, kako se i moglo očekivati, završile dan u plusu, prateći dešavanja na Wall Streetu od utorka. Stoxx600 je dobio 2,06% a gotovo sve berze i sektori su bili u plusu. Akcije naftnih kompanija bile su gotovo najbolje performirane usled dobrih objava rezultata. Statoli je objavio bolje do očekivanih rezultata za četvrti kvartal prošle godine. Firma je ostvarila benefite od poboljšanja uslova za poslovanje velikih naftnih kompanija – u prvom redu se to odnosi na povoljniju cenu nafte. Akcija je dobila 4,61%\nHexagon, švedska tehnološka kompanija saopštila je da su joj prihodi po takozvanom like-for-like sistemu značajno porasli u poslednjem kvartalu 2017. Ovo je bilo dovoljno da pogura akciju za 10% na jučerašnjem trgovanju.\nCarlsberg je juče bio među gubitnicima, obzirom da je akcija pala za 3,61%. Razlog tome je objava da su prihodi koji nisu vezani za pivo u padu na ruskom tržištu, koje je jedno od ključnih za kompaniju.\nOd ekonomskih vesti izdvajamo da je Evropska komisija saopštila da ekonomija Evrope raste bolje od očekivanja I da će se rast nastaviti, ove I sledeće godine. U izveštaju se još ističe i to da je neophodno otpočeti sa reformama evro-zoni a da najveće rizike i dalje predstavljaju pregovori oko Brexita, geopolitičke tenzije i razni vidovi protekcionizama.


U Stocu 320 prijavljenih oštećenja na stambenim objektima — Radio Velkaton : Radio Velkaton\nNa području Stoca do sada je zaprimljeno 320 prijava oštećenja na stambenim objektima nastalih u nedavnom zemljotresu koji je pogodio Hercegovinu, potvrđeno je iz Operativnog centra Civilne zaštite Hercegovačko-neretvanskog kantona.\nRanije je gradonačelnik Stoca Stjepan Bošković donio odluku o proglašenju stanja prirodne nesreće na području ovog grada nastalu uslijed usljed zemljotresa nakon kojeg je došlo do velike štete na javnim, privrednim, kulturnim, vjerskim, stambenim i drugim objektima.\nPrilikom posjete ovome gradu, predsjednik kantonalne Vlade Nevenko Herceg kazao je kako će Vlada kroz županijsku proceduru adekvatno odgovoriti na zahtjeve, kroz namjenska sredstva Uprave za civilnu zaštitu .\nPodsjetimo, 22. aprila u 23 sata i 7 minuta Hercegovinu je pogodio zemljotres jačine 5,8. stepeni po Rihterovoj skali čiji je epidentar bio oko 20 kilometara udaljen od Stoca.


VUČIĆ: Ništa na prostoru bivše SFRJ ne može da se meri s ovim u Pančevu - ePancevo\nNišta na prostoru bivše Jugoslavije ne može da se meri sa ovim u Pančevu, rekao je predsednik Aleksandar Vučić, na svečanosti pokretanja novog postrojenja „Duboka prerada”, u pančevačkoj Rafineriji.\nVučić je istakao da je Srbija danas dobila jednu od tri najmodernije rafinerije u regionu, i širem od prostora bivše Jugoslavije. Kako je rekao, sada je Rafinerija nafte u Pančevu na nivou ili bolja od „Lukojlove” u Burgasu ili one mađarskog „Mola”.\nSve na prostoru bivše Jugoslavije ne može da se meri sa ovim što imamo u Pančevu. Sve je urađeno na najsavremeniji način, uz upotrebu digitalizacije, rekao je Vučić, prenosi Tanjug.\nKako je rekao, kada peć, koja dovodi do temperature od 504 stepena, radi u punom kapacitetu, a jedva se čuje, znači da nema buke. Uz to, vodilo se računa o zaštiti životne sredine, koja je stavljena na prvo mesto, pa će biti znatno manje prašine i štetnih čestica i čak 98 odsto manje količine sumpor-dioksida i sumpornih jedinjenja nego što je bio slučaj do sada.\nAli, srećom, ljudi koji su radili i gradili fantastičnu konstrukciju, 96 metara visine i doneli fascinantne peći od 200 tona, napravili su jedno od najmodernijih postrojenja i imali su više vere i znanja od mene, primetio je Vučić, povodom postrojenja, čija je gradnja počela pre tri godine.\nTo nije potvrda samo naših bratskih odnosa, u koje niko nikada nije sumnjao, već i zajedničke efikasnosti, zajedničkog dobrog rada i rezultata, poručio je Vučić na svečanosti u Pančevu.\nPredsednik ističe da je najvažnije da će se sada u Pančevu proizvoditi u kvalitetu evro 5 za 40 odsto više dizela, benzin za dva odsto i TNG za sedam odsto više. To će davati prednost NIS-u na tržištu i doprinositi njenom daljem razvoju, ali i većim uplatama u srpski budžet.\nOvo postrojenje je od velikog značaja za celu zemlju i pokazuje kako kao feniksa iz pepela možete da podignete ono što je bilo poputno uništeno 1999. godine, zahvaljujući velikim investicijama od 330 miliona evra, rekao je Vučić.\nVučić navodi da je to fantastično postrojenje i da nije slučajno što se nalazi u Srbiji koja je sada na čelu cele Evrope po stopi privrednog rasta.\nNe mislimo da stanemo na koncu 2020. sa tim rastom već tako da uđemo u 2021. i 2022. godinu. Zato nam je potrebna dobra saradnja i iskreno prijateljstvo sa ruskim prijateljima, naglasio je Vučić i dodao da je ponosan kada vidi nasmejane radnike u rafineriji koji veruju u svoju kompaniju i vide tu svoju budućnost.\nVučić je podsetio na reči velikog Dostojevskog kako se niko nije vratio u prošlost da živi i da zato treba misliti na budućnost.\nZato treba da gledamo kako zajedno sa ‘Gaspromnjeftom’ možemo da napravimo najbolje moguće rezultate, poručio je Predsednik Srbije i dodao da ćemo imati sada više naftnog koksa i da ćemo moći da ga jeftinije i više koristimo za dalju gradnju infrastrukture u Srbiji.\nRusi „širom otvorili vrata” za dogovor o Petrohemiji\nPredsednik Srbije Aleksandar Vučić izjavio je da je postignut dogovor sa predstavnicima „Gaspromnjefta” da se formiraju stručni timovi, koji će razmotriti privatizaciju Petrohemije.\nJoš jedna važna vest za građane. Znate da smo sa MMF i Svetskom bankom već godinama imali probleme sa Petrohemijom i danas smo ne samo odškrinuli već širom otvorili vrata dogovoru sa Gaspromenjftom, rekao je Vučić, prenosi Tanjug.\nZahvalio je generalnom direktoru „Gaspromnjefta” Aleksandru Đukovu što ima hrabrosti da donosi teške odluke.\nU Petrohemiji imamo 1.320 radnika i čini mi se da smo blizu da nađemo rešenje i za njih i za hemijsku industriju Srbije. Zato će Đukov danas a mi do sutra formirati radnu grupu, najbolji tim da to rešimo zajednički sa Rusima, istakao je Vučić. On je naglasio da je to velika stvar za Srbiju, ali da nije lak zadatak za NIS, niti za našu državu. Ali, uveren je, zajednički to možemo da napravimo.\nSrbija i Rusija imaju bezbroj grana na kojima se temelji njihovo partnerstvo, ali je vodeća grana tog partnerstva energetski sistem, izjavio je danas ambasador Rusije Aleksandar Bocan-Harčenko i dodao da otvaranje postrojenja „Duboka prerada” u Pančevu to i dokazuje.\nSrbija i Rusija imaju bezbroj grana na kojima se temelji njihovo partnerstvo, ali vodeća gradna tog partnerstva je energetski sektor, ističe ambasador i dodaje da svaki oblik saradnje između dve zemlje nije moguć bez dobrih odnosa u političkoj sferi.\nNIS ostaje naše vodeće zajedničko preduzeće u celokupnoj saradnji i današnji događaj to i potvrđuje, podvukao je ambasador.\nNovo postrojenje doprineće razvoju NIS-a i Srbije, a pored toga pružiće i veću energetsku stabilnost i bezbednost zemlje i regionu, rekao je Bocan-Harčenko.\nPredsednik UO „Gaspromnjefta” Aleksandar Đukov rekao je da će postrojenje „Duboka prerada” Rafinerije u Pančevu, koja je danas puštena u rad, poboljšati preradu nafte do 99 odsto, smanjiće zagađenje i poboljšaće poziciju Srbije i NIS-a na tržištu.\nOvaj projekat je od velike važnosti kako za Rafineriju Pančevo, tako i za celokupnu kompaniju NIS. Puštanje u rad projekta „Duboka prerada” će poboljšati do 99 odsto, čime će stati u red najkvalitetnijih objekata te vrste u čitavom svetu, rekao je Đukov.\nPrema njegovim rečima, ta duboka prerada će za 40 odsto povećati proizvodnju dizela kvaliteta euro 5, benzina i neće biti potrebe da se proizvodi mazut. Kaže i da će kompleks omogućiti proizvodnju novog proizvoda – naftnog koksa, koji se, navodi Đukov, koristi u metalurgiji i građevinarstvu. Proizvodnja tog produkta će, kaže, omogućiti da se zadovolji unutrašnja potražnja za njim, a biće, ističe, mogućnosti i da se izvozi.\nĐukov naglašava da se ovim projektom ne završava aktivan razvoj NIS-a u celini i u naftnoj preradi, već će, dodaje, biti nastavljen, kao i u razvoju mreže benzinskih stanica. Najavljuje da će sledeće godine NIS sa „Gaspromom” završiti projekat Termoelektrana-toplana (TE-TO) u Pančevu.\nKonstantan razvoj kompanije NIS još jedan je primer da Rusi i Srbi nisu samo bratski narod, već i dobri i efikasni partneri, rekao je Đukov.\nGeneralni direktor NIS a.d. Novi Sad Kiril Tjurdenjev kaže da otvaranje postrojenja „Duboka prerada” predstavlja veliki iskorak NIS-a i novu eru u kapitalnom investiranju te kompanije. Ističe da je modernizacija NIS-a strategija rukovodstva kompanije koje vodi ka unapređenju poslovanja i širenju radnih mesta.\nTjurdenjev kaže da je postrojenje „Duboka prerada” urađeno po najnovijoj tehnologiji i u skladu sa svim ekološkim standardima.\nDuboka prerada ostvaruje našu viziju da uvek budemo inovativni lideri, a osim toga, naša misija je i da budemo pouzdan partner države, zajednice i građana, rekao je Tjurdenjev, prenosi Tanjug.


Da bi dobio penziju falsifikovao dokumente: Sam sebi ćirilicom napisao ljekarsko uvjerenje - Klix.ba\nImao i pečate\n12.1.2019. u 20:01\n"Stop prevarama do penzije" dugogodišnja je akcija Fonda PIO Republike Srpske, a uštede nakon zaustavljanja falsifikatora ljekarske dokumentacije iznose 35 miliona maraka. Jedan od najupečatljivijih primjera prevare dolazi iz Hercegovine.\nPrimjer iz jedne hercegovačke opštine je, kažu u Fondu PIO, za rubriku ''vjerovali ili ne'', s obzirom na postupak osobe sa inicijalima S.R.\n"Priložio je medicinsku dokumentaciju koju je on lično pisao štampanim ili pisanim ćiriličnim pismom i ovjerio falsifikovanim pečatom zdravstvene ustanove, odnosno ljekara", rekao je Mladen Milić, direktor Fonda PIO RS.\n"Napisao je da je koristio određenu terapiju, naziv terapije, da se ne osjeća dobro itd. A onda faksimil ljekara kao da je bio na pregledu", dodao je Milić.


Boško Obradović: Migranti, prozapadne NVO i Nebojša Krstić važniji od beba – Двери\n6. децембра 2017. Ostavite komentarIzjave\nU predlogu budžeta za 2018. godinu Vlada Srbije predvidela više para za sistem stalne pomoći migrantima, prozapadne nevladine organizacije i Nebojšu Krstića nego za podršku rađanju u Srbiji.\nVlada Republike Srbije iznova planira da pare poreskih obveznika deli stranim firmama u Srbiji. U predlogu budžeta za 2018. godinu predviđeno je novih 12 milijardi dinara za „Fiatˮ, „Etihadˮ, „Teklasˮ, „Falkeˮ… Istovremeno, budžet za populacionu politiku pri Kabinetu ministarke bez portfelja za demografiju iznosi 600 miliona dinara, što znači da strane firme od naših para dobijaju 20 puta više nego naša deca.\nPoseban problem je što skoro polovina od ovih 600 miliona za podršku rađanju – 270 miliona dinara – ide za specijalizovane usluge pri Kabinetu ministra, a samo 330 miliona u prave svrhe. Kakve su to specijalizovane usluge ne piše u predlogu budžeta, pa opravdano sumnjamo da je u pitanju nešto slično kao kada je JP „Službeni glasnikˮ uplatio 17 miliona dinara na račun dve firme Nebojše Krstića za usluge botovanja za račun vlasti na medijima i internetu.\nNajbolji dokaz da ministar za populacionu politiku ne razume tematiku kojom bi trebalo da se bavi jeste što teret borbe protiv bele kuge prebacuje na lokalne samouprave umesto da konkretne mere porodične politike dođu sa republičkog nivoa kroz poreske olakšice za porodične ljude, majčinski kapital za svako novorođeno dete i podršku rešavanju stambenog pitanja za mlade bračne parove.\nSada se vidi da je Slavica Đukić Dejanović bila u pravu kada je prilikom postavljanja na ovu ministarsku poziciju priznala da o svom resoru ne zna ništa. Osnovna stvar koju ministri u Vladi ne znaju jeste razlika između socijalne i porodične politike, jer je jedno podrška socijalno ugroženim kategorijama stanovništva, a nešto sasvim drugo porodična i populaciona politika koja podrazumeva podršku svim porodicama u Srbiji.\nPosebno dramatično je da Vlada planira izdvajanje od milijardu i 300 miliona dinara za sistem stalne pomoći migrantima, što je četiri puta više nego što se izdvaja za podršku rađanju. Samo u Ministarstvu pravde za nevladine organizacije predviđeno je 450 miliona dinara, što je 1,5 puta više nego za podršku natalitetu. Ovo je sve dokaz da vladajuća većina SNS i SPS nema nijedno konkretno rešenje za rešavanje najvećeg državnog problema, a to je bela kuga, kao i da je za njih mnogo preče rešavanje potreba migranata, prozapadnih nevladinih organizacija i Nebojše Krstića.


Ministri odobrili jedinstveni patent EU\nMinistri Evropske unije za industriju odobrili su danas formiranje jedinstvenog evropskog patenta, planiranog već 30 godina, čime se omogućuje jačanje konkurentnosti evropskih preduzeća.\n"To je istorijska odluka koja će podstaći inovacije i privredni rast", rekao je evropski komesar za unutrašnju trgovinu Mišel Barnije.\nDanas, da bi patent bio evropski, mora ga proveriti i odobriti svaka od 27 država članica. Međutim, u Sjedinjenime Američkim Državama i u Kini registracija patenta se obavlja u samo jednom koraku.\nTo ima značajan uticaj na cenu evropskih patenata koji su 18 puta skuplji nego u SAD, i koštaju po 36.000 evra, a u SAD 2.000 evra. U Kini, cena regstracije patenta je samo 600 evra, rekao je Barnije.\nEvropski patent je rezultat saradnje 25 zemalja EU, a Španija i Italija su odbile da učestvuju jer patenti neće biti prevedeni i na njihove jezike, već će biti samo na tri službena jezika EU: nemačkom, engleskom i francuskom.\nPrvi evro-patent se očkuje iduće godine.


HAOS KOD GRANICE, policija Severne Makedonije u akcijama otkrila 82 migranta! Uhapšena dvojica srpskih državljana - ŠTA SU ONI RADILI TAMO?! - Informer\nPolicija Severne Makedonija otkrila je tokom dve odvojene akcije 82 migranta sakrivena u vozilima\nINFORMER SAZNAJE! Predsednik Vučić tražio da se omogući vakcinacija građana Severne Makedonije u Srbiji!\nSrbi Migranti uhvaćeni Severna Makedonija


Delegacija turske općine Talas posjetila Kalesiju – Radio Feral\nU posjeti Općini Kalesija danas je boravila delegacije iz Republike Turske koju su činili načelnik općine Talas iz okruga Kayseri, Mustafa Yalcin sa pomoćnicima i vijećnicima te predsjednik Međunarodne Balkanske Koorporacije iz Izmira Hamza Yavuz i predsjednik Regionalnog centra Međunarodne Balkanske Koorporacije Sahudin Kačar.\nOni su se sastali sa općinskim načelnikom Seadom Džafiće i njegovim pomoćnicima, a tema sastanka bila je razmjena iskustava u radu općinskih administracija, kao i saradnja u oblasti ekonomije, poljoprivrede te obrazovanja.\nMi smo pokrenuli proceduru za bratimljenje sa općinom Talas koja broja preko 160 hiljada stanovnika i drago nam je da su došli u povodu našeg rođendana Dana Općine Kalesija, kazao je općinski načelnik Sead Džafić.\nNačelnik Džafić, zajedno sa delegacijom iz Republike Turske položio je cvijeće i odao počast poginulim borcima i šehidima u toku agresije na našu domovinu na centralnom spomen obilježju, a zatim je goste upoznao sa potencijalima koje Kalesija ima, posebno u oblasti poljoprivrede.\nKada smo vidjeli šta Kalesija ima zainteresovani smo prije svega da uložimo u poljoprivredu i na taj način zaposlimo građane, a nakon toga želimo investirati u obnovu ili možda čak i izgradnju jedne škole na području vaše općine. Općinski načelnik nas je upoznao i sa pogodnostima kada je u pitanju ulaganje i izgradnja proizvodnih pogona ovdje i tu priču ćemo da prenesemo našim privrednicima kako bi im pomogli da ovdje ulažu jer je blizu i aerodrom ali i autoput prema Evropi, rekao je načelnik općine Talas, Mustafa Yalcin.\nHamza Yavuz jedan od pokretača priče za bratimljenje ove dvije općine ističe da je velika sličnost između Kalesije i općine Talas, jer je vode ljudi koji se razumiju u privredu, ljudi koji znaju kako nešto napraviti i time osigurati bolju budućnost za sve.\nSličnog razmišljanja je i Sahudin Kačar koji je kazao da Kalesija kao prvi oslobođeni grad zaslužuje da dobije veću podršku jer su ljudi u Bosni i Hercegovini i ljudi u Turskoj braća i jedni drugima trebaju pomagati u svim sferama, posebno u oblasti obrazovanja jer je to ulaganje u budućnost.\nDelegacije Općina Kalesija i Talas su zajedno klanjali i podne namaz u Čaršijskoj džamiji, nakon čega su posjetili i Spomen sobu „Kalesijski heroji odbrambeno-oslobodilačkog rata 1992-1995“, koja je smještena u prostoru BKC-a „Alija Izetbegović“ i gdje su u razgovoru sa direktorom ove ustanove Alijom Džafićem imali priliku da se upoznaju sa onim oružjem koje je korišteno u odbrani od agresora kao i sa mapama, dnevnicima i sistemima veze koji su u tom periodu korišteni.\nTokom posjete BKC-u “Alija Izetbegović”, načelnik Talasa Mustafa Yalcin je kazao da će pokrenuti i saradnju u oblasti kulture jer i jedan i drugi grad imaju šta da prestave javnosti u ovoj oblasti, a također je najavio da će Kalesija biti učesnik razmjene studenata i učenika koji žele da posjete Republiku Tursku kako bi naučili jezik ili kako bi pohađali neku od obrazovnih ustanova u Turskoj.\n← Stipendije za 716 studenata iz redova boračke populacije\nVlada FBiH potpisala kolektivni ugovor s rudarima →\nKALESIJA INFO – 17.MART\n17/03/2010 Mirza Musanovic\t0\nNačelnik Džafić primio mlade nogometaše koji su nastupili na turniru u Njemačkoj\n03/02/2017 03/02/2017 Mirza Musanovic\t0\nU BKC-u predstavljen roman „Deseta vrata pakla“ Rezaka Hukanovića:Knjiga napisana krvlju\n30/03/2019 30/03/2019 Mirsad Zulic\t0


Garancija kvalitete - univerzalno.com\nGarantni rok za svu opremu kupljenu u Univerzalno.com je prema garantnom roku proizvođača navedene opreme.\nUniverzalno.com se obavezuje da će isporučiti robu sa kompletnom dokumentacijom i pripadajućom ambalažom tj. kompletnu kakva je dobavljena od distributera.\nDa bi se ostvarilo pravo na garanciju neophodno je, pri predaji artikla na servis, uz neispravan artikal priložiti svu dokumentaciju koja dolazi uz proizvod, NEOŠTEĆENU ambalažu, original garantni list i original ili kopiju računa kojim se potvrđuje kupovina.\nUz to je potrebno navesti detaljan opis kvara kako bi se olakšala provjera neispravnosti od strane servisera kompanije Univerzalno.com ili ovlaštenih servisera proizvođača.\nUniverzalno.com se obavezuje da Vam obezbijedi servisni nalog i popuni isti prilikom prijema artikla na servis. Jedan primjerak naloga zadržavamo mi a drugi zadržava kupac prilikom predaje proizvoda na servis.\nKupac je dužan da prilikom preuzmanja proizvoda sa reklamacije donese i preda nalog našem odgovornom licu u servisu – u suprotnom KUPAC NEĆE MOĆI DA PREUZME PROIZVOD SA SERVISA.


Grci gledaju ka Marakani, prvi pik - Milojević! - Sportske.net\nStrateg "crveno-belih" velika želja, da li i realna?\nTumba o duelima Večitih sa Englezima: "Nekada smo jedva čekali..."Zvezdin bek ističe statistiku: ''Imali smo preko dvadeset šuteva protiv Javora, promašivali izgledne prilike...''Zvezdina prednost je i dalje velika, ali šta bi se desilo da na kraju sezone crveno i crno-beli imaju isti broj bodova?Partizanu se vratila nada, šta sledi do zimske pauze, da li će se Zvezdina prednost povećati ili dodatno smanjiti?Zvanično, niko nikada kao Borjan!\nVladan Milojević je privukao veliku pažnju na sebe uspesima u Crvenoj zvezdi.\nNakon dve osvojene titule prvaka Srbije i plasmana u Ligu Evrope, a potom i Ligu šampiona u dva navrata, strateg "crveno-belih" je bio želja brojnih inostranih klubova.\nSada grčki mediji prenose da je upravo Milojević jedan od kandidata za novog trenera AEK-a.\nSportski direktor kluba je nekadašnji fudbaler i funkcioner Ilija Ivić i rado bi na klupi atinskog tima video srpskog stručnjaka.\nNikos Kostenoglu ne ide od početka sezone, tim je trenutno treći u grčkoj Superligi sa devet bodova zaostatka za vodećim Olimpijakosom.\nIpak, Grci napominju da Milojević nije realna opcija u ovom trenutku, te su u kombinaciju ušli još jedan Srbin, Ivica Jovanović, kao i nekoliko španskih stručnjaka poput Kikea Setjena, Rubena Barahe, Havija Grasije i ostalih...


Израелски медији: Климатске промене иду у прилог Русији - Нови Стандард\nIzraelski mediji: Klimatske promene idu u prilog Rusiji\nUsled klimatskih promena, trgovinski putevi preko Severnog ledenog okeana postaju perspektivniji. Najveću korist od toga imaće Rusija\nKlimatske promene otvaraju neprocenjive mogućnosti za Rusiju i učvršćivanje njenog statusa na međunarodnoj areni, piše izraelski list Harec. Autor članka Džonatan Jakobson smatra da povoljan geografski položaj ide na ruku Rusiji.\nPre oko 10 godina geolozi su otkrili da se 30 odsto svetskih rezervi prirodnog gasa i 13 odsto svetskih rezervi nafte nalaze ispod glečera polarne zone Severne hemisfere. Kako se na Arktiku topi večni mraz, te rezerve resursa postaju dostupnije i za Rusiju. Pored toga, usled klimatskih promena, trgovinski putevi preko Severnog ledenog okeana postaju perspektivniji. Novinar ističe da će najveću korist iz toga izvući zemlje koje imaju luke na Severnom i Baltičkom moru, a pre svega Rusija.\nUkoliko arktički pomorski putevi budu otvoreni tokom cele godine, očekuje se da će dve trećine trgovine koja prolazi kroz Suecki kanal, preći na nove transportne maršrute. Jakobson predviđa da će Rusija uspeti da promeni mapu globalne trgovine, čiju je prirodu dugo određivao Zapad, na čelu sa SAD. On dodaje da zemlja može imati korist i od globalnog zagrevanja, u vidu povećane poljoprivredne proizvodnje zbog pristupa zbog raspoloživosti zemljišta za razvoj poljoprivrede.\nPreporučujemoizraelski medijiklimatske promeneRusijaHarec


TCR Europe, Monca 2021, trka 2 – Borković razočaran snagom svog „audija“, ipak 8. u trci i 8. u generalnom\n26 Sep 2021 - 16:41 Sport Link\nNaš izvanredni automobilista, šampion i pobednik mnogih trka, 37. godišnji Pančevac Dušan Duca Borković je opet prikazao hrabru i znalačku vožnju medju 28 rivala u Monci. Startovao je kao 5. …u velikoj gužvi se probio na 4. mesto uspevajući da izbegne kontakte sa drugima. Videlo se da je u krivinama odličan ali da ga na pravcu, na dugim delovima staze, ostali lagano sustižu….u krivinama im je Duca opet bežao, ali, njegov „audi“ nije išao dobro. Kroz cilj je ušao kao OSMI, izgubio je peto mesto, jer ga je u poslednjem krugu udario njegov klupski rival Bart, takodje sa „audijem“. Borković je odmah napustio trkalište očigledno neraspoložen razvojem trke i epilogom. Ipak, naš šampion je u Monci zaradio nove bodove i sada sa 189 poena zauzima vrlo dobro OSMO MESTO u generalnom plasmanu serije TCR Evropa, uoči poslednje runde u Barseloni.\nSa parkinga pokraj staze u Monci, obratio se svojim navijačima:\n„Nije bilo slavno…….U poslednjoj krivini, u poslednjem krugu, udario me je klupski kolega Bart pa me je nekoliko njih obišlo…..Imao sam 5. mesto možda i 4. jer bi bilo kažnjavanja vozača ispred mene…ljut sam i odmah sam otišao sa staze. Mislim da sam na pravcu bio najsporiji od svih, ne znam zašto je to tako, da li je motor u pitanju…U ekipi su ljuti na mladog Barta i zbog jučerašnje trke….sada dolazi Španija i opet ću imati dodati balast…baš sam frustriran…“\nNajnovija vest: Španac Mikel Askona je uložio protest na Djirolamija rekavši da ga je Djirolami preticao pod žutom zastavom. Sudije su uvažile primedbu i oduzele pobedu Djirolamiju uz dodavanje sekundi. Tako je Argentinac pao na 19. mesto a pobednik trke je Homola, ispred Koronela i Janga. Time se u plasmanu popravio i naš Dušan Borković, osvojio je sedmo mesto pa sada posle Monce i 12 trka ima ukupno 192 boda. Nalazi se na osmom mestu u generalnom plasmanu serije TCR Evropa.


„Ku La“ ‒ kreativno osveženje Skoplja | LICEULICE\n„Ku La“ ‒ kreativno osveženje Skoplja\nGrupa mladih umetnika nedavno je raščistila i uredila prostor bivše kafane „Gradska kula“ u centru Skoplja, koji će ubuduće služiti kao nezavisni i samofinansirajući kulturni centar „Ku La“. Prvi događaj u novom kulturnom centru bila je izložba mladog umetnika Ertunča Salija.\n„Oduvek smo želeli da u Skoplju imamo nezavisni prostor za umetničko delovanje, gde bismo mogli kreativno da se izrazimo. Ideja nije nova, razvija se još od naših fakultetskih dana“, kaže jedan od inicijatora, Filip Velkovski, i dodaje da će se ovo mesto koristiti kao galerijski prostor, ali i kao kino dvorana i koncertna sala. Imajući u vidu da su inicijatori većinom likovni i muzički umetnici, dešavanja će se za početak kretati u tom pravcu.\n„Naša grupa i inicijativa postoje odavno. Dosad smo imali raznih aktivnosti: od redovnih događaja pod nazivom ’Hrana, a ne oružje’, preko više ’nevidljivih’ izložbi, kada smo postavljali slike na drveće u parku, do likovne ekspedicije u Lazaropolju“, dodaje likovni umetnik Ivan Trajčev.\nNa fejsbuk profilu „Ku Le“, organizatori su ubedljivo (i poetično) predstavili svoje motive za pokretanje nezavisnog kulturnog centra: „Tamo dole, na zemlji, vladaju ljudi s niskim strastima, niskim vrednostima, niskim idealima. Oni žele da nam zatruju mozak turbo folkom, pop kulturom i materijalnim vrednostima. Kopali smo po tom otpadu čovekove kreativnosti i spasavali sve što smo mogli kako bismo počeli da gradimo kulu, u nadi da ćemo stići dovoljno visoko da dišemo čist vazduh…“\nKreativci „Ku Le“ kažu i da su neprofitna grupa koja će svoje događaje finansirati donacijima publike koja podržava njihov rad. „Na svim događajima imamo kutuju za donacije, pa bujrum“, poručuje Trajčev.\n← Drama Staše Bajac pobedila na konkursu ASSITEJ-a\nLGBTIQ konkurs →


Žetva medalja u Sarajevu\nROGATICA – Na ovogodišnjem Zimskom prvenstvu Bosne i Hercegovine u skakačkim i bacačkim disciplinama, koje je proteklog vikenda održano na atletskim poligonima stadiona „Koševo“ u Sarajevu atletičari SAK Rogatica su osvojili 5 medalja, 1 zlatnu, 1 srebrenu i 3 bronzana odličja.\nZlatom se okitila BiH rekorderka Tanja Marković u skoku u dalj, srebrom Bojan Ašonja u bacanju diska za seniore, a brozane medalje su osvojili Bojan Ašonja u bacanju koplja takođe u seniorskoj konkurenciji, mlađi junior Kristijan Marijanović u skoku u vis i stariji pionir Ivan Ćebić u bacanju kugle.\nTrener rogatičkih atletičara Dejan Mićević je prezadovočjan uspjehom svojih pulena i sa ponosom ističe:\n– I prije odlaska na ovo prvenstvo, ubijeđen sam bio da ćemo se vratiti sa osvojenim medaljama jer sam znao da su iza naših atletičara uspješne pripreme i da su potpuno spremni da ostvare dobre rezultate što su potvdili i na ovom takmičenju koje je uvod u nastupajuću sezonu. Ako se po jutru dan poznaje biće još dosta uspjeha u narednom periodu. Čestitam svojim atletičarima na osvojenim odličjima, a posebna čestitka ide na adresu talentovane skakačice Snežane Ćaćić (2004), koja se sa novim ličnim rekordom u skoku u dalj 4,01m učvrstila na vodećoj poziciji u BiH u svojoj kategoriji. Zapažen nastup, na nivou svojih trenutnih rezultata na ovom takmičenju imali su i skakači Marijo Marijanović (vis), Slađana Andrić (dalj) i najmlađa učesnica sedmogodišnja Marija Gračanin (dalj) – zaključio je Mićević.


Abu Bakar el Bagdadi - Sputnjik Srbija\nPoglavar terorističke organizacije DAEŠ Abu Bakr el Bagdadi prikovan je za postelju nakon teškog ranjavanja i faktički ne upravlja tom grupom, javila je iračka televizija „Sumarija“, pozivajući se na neimenovani izvor u obaveštajnoj službi te zemlje.\nIzveštaji turskih medija koji su naveli da se lider DAEŠ-a Abu Bakar el Bagdadi nalazi u američkoj bazi u Siriji.\nPentagon: Ne držimo Bagdadija\nKomanda međunarodne koalicije za borbu protiv DAEŠ-a pod rukovodstvom SAD negirala je informacije o hapšenju lidera DAEŠ-a Abu Bakra el Bagdadija.\nKoalicija predvođena Sjedinjenim Američkim Državama saopštila je da nema „nikakve informacije za objavu“ o tome gde se nalazi lider Islamske države Abu Bakr el Bagdadi.\nKoalicija SAD i Pentagon: Biće nam drago ako je Bagdadi mrtav\nKoalicija SAD ne potvrđuje likvidaciju poglavara terorističke organizacije DAEŠ Abu Bakra el Bagdadija, ali će joj biti drago ukoliko se to potvrdi, rekao je predstavnik koalicije.\nVođa terorističke grupe DAEŠ Abu Bakr el Bagdadi verovatno je likvidiran tokom vazdušnog napada na sirijski grad Raku, piše „Dejli mejl“, pozivajući se na sirijsku televiziju.\nSAD povećale nagradu za informacije o Bagdadiju\nAmerički Stejt department povećao je na 25 miliona dolara nagradu za informacije koje mogu da doprinesu hapšenju lidera terorističke organizacije DAEŠ Abu Bakra el Bagdadija.\nEl Bagdadi pobegao iz Mosula\nIračka vojska saopštila je da je lider DAEŠ-a Abu Bakr el Bagdadi pobegao iz Mosula kako bi se sakrio od vazdušnih napada.\nLider DAEŠ-a El Bagdadi za dlaku izbegao smrt\nLider terorističke organizacije DAEŠ Abu Bakr el Bagdadi uspeo je da se sakrije od naleta avijacije svega nekoliko minuta pre bombardovanja, izjavio je za Sputnjik neimenovani predstavnik iračke vojske.\nDAEŠ se bavi trgovinom organa zarobljenih i ubijenih „nevernika“ u Siriji i Iraku od početka prošle godine, navodi španski list „Mundo“.


16.05.2022 / 12:36 Politika - Brisel\nŠefovi diplomatija zemalja članica EU sastat će se danas u Briselu na redovnom majskom Vijeću EU, a prva tačka dnevnog reda sastanka bit će razmjena mišljenja o Zapadnom Balkanu i utjecaju rata u Ukrajini na tu regiju.\nEU ministrima na radnom ručku u Briselu pridružit će se i šefovi diplomatija zapadnobalkanske šestorke, prenosi Tanjug.\nU Vijeću EU navode da je ideja da se zajedno sa zapadnobalkanskim kolegama razmotri utjecaj ruske agresije na regiju.\nU tom cilju Evropska služba za vanjsku politiku izradila je strateški dokument koji je podijeljen zemljama članicama pred ovaj sastanak, a koji predstavlja načine za pomoć i podršku EU otpornosti Zapadnog Balkana i rješavanje posljedica ruske agresije na Ukrajinu.\n"Zapadni Balkan je teško pogođen, počev od ekonomskog, preko političkog, diplomatskog, komunikacionog i sigurnosnog sektora. Moramo raditi na njihovoj otpornosti, jer oni su svi na našoj strani. Svi oni su odbacili rusku agresiju i i po tom pitanju su naši partneri", navode u Vijeću EU.\nDodaju da će sa šefovima diplomatija sa Zapadnog Balknana biti razgovarano o konkretnim problemima svake zemlje, mogućoj podršci i saradnji, ali i o stepenu usaglašenosti s EU politikom, akcijama i sankcijama.\n"Razumijemo različite pozicije zemalja regije, ali radimo na stoprocentnom usklađivanju s EU u pogledu odgovora na rat u Ukrajini", zaključuju u Vijeću EU.


Novi poraz mladih košarkaša: Orlići se bore za opstanak! | Telegraf - Najnovije vesti\n18. jul 2019 | 17:43 » 17:53\nU neizvesnoj završnici Grčka se bolje snašla\nMlada košarkaška reprezentacije Srbije poražena je posle produžetka od Grčke 78:72 (68:68) na Evropskom prvenstvu za igrače do 20 godina, pa im u nastavku takmičenja sledi borba za opstanak u diviziji A.\nIgrači Srbije, rođeni 1999. godine i mlađi, nalaze se u veoma nepovoljnoj poziciji na Evropskom prvenstvu u Tel Avivu. Izabranici selektora Olivera Popovića poraženi su u meču za plasman od 9. do 16. mesta od selkcije Grčke posle produžetka i sada im predstoji borba za opstanak u “A” diviziji.\nPecarski na prvenstvu; Foto: FIBA.com\nU petak je na Evropskom prvenstvu slobodan dan. Sledeći meč reprezentacija Srbije u borbi za opstanak i plasman od 13. do 16. mesta igra u subotu protiv poražene selekcije iz duela Slovenije i Italije.\nVIDEO: Sale Đorđević poslao snažnu poruku Kuzmiću\nSelekcija Grčke je mnogo bolje započela drugo poluvreme i serijom 12:4 prešla u vođstvo – 51:44. Trojkama Stefana Momirova i Alekse Uskovkića Srbija je smanjila na 51:50 u 25. minutu. Međutim, do kraja treće deonice naš mladi tim nije uspeo da poentira što je rival iskoristio da se ponovo rezultatski odlepi – 56:50.\nVIDEO: Bobi Marjanović o Svetskom prvenstvu, vožnji traktora i glumačkoj karijeri\nSjajno su krenuli srpski košarkaši u finalnu deonici i serijom 11:0 za 61:56 ekspresno došli do preokreta. Kad se činilo da Srbija ima kontrolu igre, usledile su brojne greške i promašaji, što Grci znalački koriste i u 38. minutu dolaze do nove prednosti – 67:63. Trojkom kapitena Uskokovića i poenima Pecarskog naš mladi tim je došao do izjednačenja i nesizvesne završnice. Obe ekipe su imale šanse za pobedu, ali je meč ipak otišao u produžetak – 68:68.\nTagovi: Evropsko prvenstvo u košarci U20, Kosarkaška reprezentacija Srbije U20, Mlada košarkaška reprezentacija Srbije, Prvenstvo Evrope za mlde košarkaše\nNaj 18.07.2019 21:25\nDanilovic dobar kosarkas los covek!i Idemo botoooviiiii ....udri\nAuspuh 18.07.2019 20:32\nTakva nam je budućnost basketa sa stručnjacima iz predgradja i ovih koji ga podržavaju...


► Asanž ostaje u ambasadi Ekvadora u Londonu\nOsnivač sajta Vikiliks Džulijan Asanž i dalje boravi u ambasadi Ekvadora u Londonu, gde se kao izbeglica nalazi od 2012. iako je odbacio taj status, rekao je danas šef ekvadorske diplomatije Hoze Valensija.\nDžulijan Asanž ima "dvojno državljanstvo, nije se odrekao australijskog državljanstva, Ekvador mu je dao status izbeglice dok je bio Australijanac a konvencija o azilu ne predviđa da dobijanje drugog državljanstva okončava izbeglički status".\nU svojeručno potpisanom pismu iz decembra, Asanž se odrekao azila koji mu je pružio Ekvador.\nPismo je datirano na 4. decembar 2017. i u njemu se Asanž odriče azila dodeljenog u sklopu neuspešne strategije ekvadorske vlade po kojoj bi on bio imenovan za diplomatskog predstavnika Ekvadora najpre u Velikoj Britaniji a zatim u Rusiji.\nValensija je rekao da je davanje ili oduzimanje azila suvereno pravo svake države.\nAsanž se 2012. sklonio u ekvadorsku ambasadu da bi izbegao izručenje Švedskoj, gde je bio optužen za silovanje, iz straha da bi mogao biti isporučen SAD, koje ga traže zbog objavljivanja hiljada poverljivih dokumenata američke diplomatije.\nVelika Britanija pozdravila imenovanje Lajčaka\nVelika Britanija je večeras pozdravila imenovanje slovačkog diplomate Miroslava Lajčaka za specijalnog predstavnika EU za dijalog Beograda i Prištine i za druga pitanja na Zapadnom Balkanu.\nZeman optužio EU da je zatajila u krizi oko epidemije koronavirusa\nPredsednik Češke Miloš Zeman optužio je danas Evropsku uniju da je zatajila u suzbijanju pandemije koronavirusa zato što je na početku iz Brisela stizala kritika zemalja koje su u okviru mera za suzbijanje epidemije zatvarale granice.


FIA uvodi vetrobranska stakla u F1 takmičenje - AutoExclusive - Auto vesti, Novi, Luksuzni, Polovni automobili...\nFIA uvodi vetrobranska stakla u F1 takmičenje\nOtvoren kokpit isto kao i otvoreni točkovi na kojima se nalazi jedno sedište, definišu format Formula 1 takmičenja, ali da li će ovaj trend potrajati?\nPoslednjih godina se teži ka tome da se omogući dodatna sigurnost vozačima ovog takmičenja, pa makar i zatvaranjem kokpita bolida, kako bi vozači bili zaštićeni od krhotina i ostalih delova koji se mogu naći na stazi.\nDo sada su se mogli čuti različiti predlozi, ali ono što vidite u našoj galeriji, predstavlja soluciju za koju se Svetska automobilska asocijacija čvrsto zalaže. Nazvan "štit", ovo je plastična šoferšajbna, aerodinamički postavljena kako bi zaštitila celokupan kokpit kako bi održavala vozače sigurnim od svega što im se može naći na putu, ali ne zatvara potpuno vozačev prostor, jer bi na taj način dovela do mnogo problema vezanih za ventilaciju i pravilno hlađenje vozača, koji itekako mogu osetiti toplotu koja nastaje od motora i okruženja.\nDigitalno predstavljena i postavljena na 2017 Williams FW40 modelu, ova šoferšajbna jednoglasno je odbijena, makar za sada, jer je zbog nje potrebno postaviti karbonski ram oko i iznad kokpita, ali, zaista izgleda neobično i može smanjiti vidljivost, što na kraju može dovesti do još više nesrećnih okolonsti i sudara, koji stvaraju identičan rizik kao i otvorena kabina.\nIako je ovo ideja koju sama Svetska automobilska asocijacija usavršava, ona je još uvek daleko od realizacije. Još uvek je potrebno izvršiti mnogobrojne testove, započevši od Ferarija koji će isprobati ovaj sistem ili Aeroscreen, kako je nazvan prethodno, tokom test vožnje British Grand Prix. Federacija planira da obavi celokupno testiranje na stazi u Monci septembra meseca. Ukoliko sve prođe kao što je planirano, ove fotografije definitivno predstavjlaju prikaz budućeg izgleda F1 šampionata, ali ako ne bude, ovo prestižno takmičenje ostaje sa kokpitom otvorenog tipa.


Dečak prodat za prosjačenje pronađen na ulicama Bijeljine sa promrzlinama : Nadlanu.com\nDečak prodat za prosjačenje pronađen na ulicama Bijeljine sa promrzlinama\nObjavljeno 21. dec 2012. / 10:05:31\nDvoipogodišnji D. S. iz Bijeljine pronađen je 27. novembra na ulicama rodnog grada, promrzao i s teškim telesnim ozledama. Policijska patrola slučaj je prijavila Centru za socijalni rad, a dete romskog porekla hitno je prebačeno u bolnicu u Beogradu.\nPovređena desna ruka mu je operisana, a ekipa "Dnevnog avaza" zatekla ga je u bijeljinskoj bolnici, gde se uspešno oporavlja.\n- Mi smo svoje učinili i ne bih govorio o tome kako je dete došlo u ovakvu situaciju. On je sada zdravo i vrlo emancipovano, komunikativno dete, koje se uspešno oporavlja. Čekamo da vidimo šta će uraditi Centar za socijalni rad, a i ostale nadležne institucije neka rade svoj posao - kaže Milenko Popović, načelnik Odeljenja hirurgije u bijeljinskoj bolnici.\nVesna Savić, pravnica u Centru za socijalni rad Bijeljina, kaže da su preduzete sve mere u skladu s Porodičnim zakonom i Zakonom o socijalnoj zaštiti.\n- Zbog telesnih povreda dečak je boravio u Beogradu i sada je ovde. Čekamo rezultate istrage, a detetu je određen staratelj. Koliko znamo, njegov otac je umro, a majka je negde u Švedskoj. Ona se trebala pojaviti ovdje 11. decembra, ali je to odgođeno za 21. decembar i videćemo hoće li doći - kaže Savić.\nIz policije nismo mogli dobiti više informacija jer je Goran Filipić, inspektor koji vodi ovaj slučaj, na odmoru. Portparol Okružnog tužilaštva Bijeljina Danka Prodanović juče nije mogla dati medijima informaciju o rezultatima istrage.\n"Dnevni avaz" iz pouzdanih izvora saznaje da je dete bukvalno prodato drugim osobama i da su ga koristili za prosjačenje. Ko ga je prodao i kako se dete našlo nezbrinuto na ulici, to će istražitelji utvrditi.\nNaš izvor spominje i drugu verziju, prema kojoj je dete povređeno u kući nekoga od šire porodice te da će se krivična prijava u ovom slučaju zasigurno odnositi na nasilje u porodici ili na trgovinu decom.\nIzvor: Blic via Dnevni Avaz\nbijeljinadecadeca bez roditeljskog staranjaprosjačenjeromi


EU spremna na saradnju sa Rusijom oko Libije - Sputnjik Srbija\n05:40 12 Decembar 2019\nEU spremna na saradnju sa Rusijom oko Libije\n19:28 06.02.2017 Preuzmite kraći link\nEvropska unija je spremna da sarađuje sa Rusijom kako bi zajedničkim naporima objedinile Libiju, izjavila je visoka predstavnica EU za spoljnu politiku i bezbednost Federika Mogerini i najavila da će sastanak sa ruskim šefom diplomatije Sergejem Lavrovim sastanak na tu temu biti održan naredne sedmice.\n„Detaljno smo diskutovali o tome kako da ujedinimo komandanta libijske vojske maršala Halifu Haftara i šefa vlade nacionalnog jedinstva Fajeza el Saradža, a to ćemo nastaviti i naredne nedelje“, rekla je ona.\nLibija spremna da podrži inicijativu Rusije za dijalog u zemlji\nMogerinijeva je ocenila da EU u potpunosti podržava rad premijera Saradža i predsednički savet, a spremna je i da podrži libijski proces koji je zasnovan na međunarodnom pravu prema sistemu UN, što bi moglo da dovede do ujedinjenja zemlje.\n„Ukoliko uspemo da ostvarimo saradnju i sa Rusijom, to će biti izuzetno pozitivno, iako je neophodno dogovoriti se do koje mere je ta saradnja moguća“, dodala je ona.\nMogerinijeva je rekla i da je sa Lavrovim postignuta saglasnost za saradnju na pitanju Sirije, iako nije precizirala u kakvom obliku.\nsuverenitet, ujedinjenje, saradnja, Federika Mogerini, Sergej Lavrov, EU, Libija, Rusija\n11/12 22:50Ništa od Zvezdinog evropskog proleća\n11/12 22:44Preminuo poznati prirodnjak i tv voditelj Dejvid Belami\n11/12 22:38Koliko je ozbiljna Erdoganova pretnja zatvaranjem Indžirlika\n11/12 22:29Radev: Bugarska daje svoj novac da bi ruski gas dospeo u Evropu\n11/12 22:20Pronađeno jedno od najtraženijih dela na svetu: Klimtova slika bila tamo gde je i „ukradena“ /video/


Počela izgradnja regionalnog Start up centra u Krčagovu – Užice razvoj\n22. januara 2020. Nikola Maksimović\nU Komandno-nastavnom centru nekadašnje kasarne u Krčagovu počeli su radovi na izgradnji regionalnog Inovativnog start up centra, za šta je Grad Užice obezbedio sredstva preko konkursa za inovacije i tehnološki razvoj.\nRadovi na izgradnji start up centra biće gotovi početkom aprila\n„20 miliona je predviđeno za rekonstrukciju objekta, 20 miliona za opremu, 6 miliona za prvu godinu funkcionisanja Start up centra, a 5 miliona dinara predviđeno je za nabavku nameštaja.“\n„Na površini od 422 m2 planirano je da nove kompanije, koje imaju inovacije, krenu sa radom i to će biti jedan od regionalnih start up centara. U planu je formiranje jednog modernog prostora za prezentacije, za rad početničkih start up kompanija kao i prostor za dodatne sadržaje“-navodi Petković.\n„Cilj nam je da ulažemo u biznise koji su dobro plaćeni, jer svesni smo da smo grad koji ima uspešnu privredu. Ono što želimo je da mladim Užičanima ponudimo biznis koji je dobro plaćen, da im ponudimo uslove zbog kojih će ostati da žive u ovom gradu, ili će se vratiti kada završe studije“-rekao je gradonačelnik.\nPomoćnik gradonačelnika Nemanja Nešić je istakao da je prostor koncipiran na način da stvori mogućnost da što veći broj zainteresovanih korisnika može svoje poslovne aktivnosti sprovoditi u Start up centru: „Prvenstvena namera prilikom planiranja prostora bila je konsultativni proces sa ljudima koji sada rade od kuće, a rade uslužne delatnosti za zapadno tržište. Mi ćemo da im kroz ovaj prostor omogućimo međusobno povezivanje, jer vrlo često komleksne i složene programerske aktivnosti zahtevaju kooperaciju između više različitih pojedinaca.“\n„Imamo prostora i mogućnosti da i mlade kompanije koje se pojavljuju u Užicu, koje imaju razvijene poslove na zapadnom tržištu, ovde angažujući programere unaprede svoj biznis“-naveo je Nešić.\nNikola Maksimović, direktor JP Užice razvoj je naveo da je ovo preduzeće u saradnji sa Regionalnom razvojnom agencijom Zlatibor uradilo projektnu dokumentaciju za budući Centar kojom je planirano da se izvrši kompletna rekonstrukcija ovog dela objekta: „To obuhvata zamenu stolarije, grejanja, podova, postavljanje spuštenih plafona, zamenu elektroinstalacija, postavljanje rampi za pristup osobama sa invaliditetom, a planirano je i da se uradi kompletna klimatizacija prostora. Predviđeno je da postoji jedna konferencijska sala gde će moći da se održavaju sastanci i zasebne dve prostorije gde će korisnici moći da rade na računarima.“


PRIŠTINA NE POPUŠTA: Vulinu zabranjeno da uđe na Kosovo! ·\nPRIŠTINA NE POPUŠTA: Vulinu zabranjeno da uđe na Kosovo!\nMinistru odbrane Aleksandru Vulinu i delegaciji vojnog zdravstva nije dozvoljeno da posete Kosovo i Metohiju, saopšteno je iz njegovog kabineta, prenela je TV Prva.\nKako se navodi, bilo je predviđeno da Vulin, načelnik Uprave za vojno zdravstvo brigadni general Uglješa Jovičić, načelnik VMA pukovnik Miroslav Vukosavljević i načelnik Sektora za lečenje Nenad Ratković poste Kliničko- bolnički centar u Kosovskoj Mitrovici.\nU odgovoru koji je stigao iz Prištine navodi se da „nisu u mogućnosti da pozitivno odgovore na zahtev“. U saopštenju se navodi da se „time još jednom pokazalo da Ramuš Haradinaj laže“.\nDodaje se da je planirana poseta imala isključivo humanitarni karakter.\nPodsetimo, Jetljir Zuberaj, savetnik ministra spoljnih poslova Kosova Bedžeta Pacolija, je na Fejsbuku početkom meseca napisao da je Ministarstvo spoljnih poslova donelo odluku da zabrani ulazak na Kosovo svim srpskim zvaničnicima zbog pretnji i napada na Severu, kao i drugih problema, prenela je Koha.\nPredsednica Vlade Srbije Ana Brnabić izjavila je u Poznanju da joj je kosovski premijer Ramuš Haradinaj rekao da je vest o zabrani ulaska srpskim zvaničnicima na Kosovo lažna. „Čudi me da lažne vesti u Prištini šire savetnici takozvanog ministra spoljnih poslova, ali mi je drago jer to smanjuje veliku tenziju u regionu“, dodala je tada Brnabić.\nIzvor:n1, nezavisni.rs / Foto:kurir\nVULIN: Vojska Srbije je među NAJOPREMLJENIJIMA na svetu!


Naše strateško opredjeljenje je postizanje i očuvanje jedne od ključnih pozicija distributera sportske opreme i rekvizita na ovim područjima. Saradnja sa najvećim svjetskim proizvođačima ove vrste proizvoda, održavanje dobrih poslovnih kontakata sa veleprodajnim i maloprodajnim objektima širom Bosne i Hercegovine, odgovornost prema poslu, briga o našem osoblju i kupcima... učiniće da postignemo zadane ciljeve.\nPažljivim izborom dobavljača mi želimo našu ponudu učiniti raznovrsnom i prihvatljivom cjelokupnom tržištu Bosne i Hercegovine. U tom smislu smo beskompromisno opredjeljeni za kvalitet po najboljoj cijeni. Iz takvog opredjeljenja je i nastala naša saradnja sa proizvođačima kao što su Adidas, Nike, Puma, Converse, Head, Kelme, Arena, Reebok, Stiga, Fred Perry, Iguana i mnogim drugim. Sigurni smo da su kvalitet i reputacija koje uživaju ovi proizvođači dovoljan razlog da nam poklonite svoje povjerenje.\nU skladu sa našim strateškim opredjeljenjem ka širenju mreže maloprodajnih centara sportske opreme i rekvizita na području Republike Srpske i Bosne i Hercegovine, otvorili smo maloprodajne objekte u Banjaluci, Prijedoru, Gradišci, Kozarskoj Dubici, Laktašima, Bijeljini, Brčkom, Doboju i Tuzli. Tako će stanovnici ovih područja biti u mogućnosti da u svojoj neposrednoj blizini kupuju proizvode vrhunskog kvaliteta po veoma pristupačnim cijenama. U posebno opremljenom prijatnom ambijentu, na raspolaganju vam je širok asortiman artikala za veliki broj sportova, kao što su fudbal, košarka, odbojka, tenis, stoni tenis, rukomet, plivanje, biciklizam, atletika, borilački sportovi, fitness... Cilj nam je uspostavljanje jake maloprodajne i distributivne mreže, koja će biti u stanju da zadovolji i najzahtijevnije kupce.\nAko ste neodlučni u izboru opreme ili ne poznajete dovoljno karakteristike pojedinih proizvoda, naše ljubazno osoblje će se potruditi da vam predoči najvažnije osobine tih proizvoda i na taj način olakša vaš izbor.


Budžetom BiH predviđeno preko 20 miliona KM za borbu protiv COVID-19 — Radio Velkaton : Radio Velkaton\n26. Marta. 2021. Bosna i Hercegovina\nSavjet ministara Bosne i Hercegovine jednoglasno je utvrdilo Nacrt zakona o budžetu institucija BiH i međunarodnim obavezama BiH za 2021. godinu, u kojem su predviđena sredstva za borbu protiv korona virusa, saopšteno je iz ove institucije u četvrtak 25. marta.\nNacrt budžeta, u iznosu od 1.87 milijardi konvertibilnih maraka), što je za oko 3 posto više u odnosu na prethodnu godinu, Ministarstvo finansija i trezora dostavit će Predsjedništvu BiH, odgovornom za njegov prijedlog, saopštilo je Vijeće ministara BiH.\nBudžetom je predviđeno 21.7 miliona konvertibilnih maraka) za borbu protiv pandemije, a Savjet ministara BiH posebnim će odlukama propisati korisnike, namjenu, iznos i način korištenja ovih sredstava.\nZa servisiranje vanjskog duga BiH budžetom je predviđeno skoro 844 miliona KM, ili 5 posto više nego 2020. godine.\nPrethodni nacrt budžeta Predsjedništvo BiH je vratilo na razmatranje Vijeću ministara, obzirom da nije sadržavao sredstva za borbu protiv pandemije.\nDo 85% ovih sredstava koristit će se isključivo za kupovinu lijekova – vakcina protiv COVID-19 iz država članica EU, a preostalih 15% za kupovinu medicinske opreme i potrošnog materijala i ostale troškove.\nOčekuje se da bi do kraja aprila ove godine u BiH mogle stići prve vakcine iz ovog programa EU.\nVijeće ministara BiH uputiće i obavijest ambasadi Narodne Republike Kine u BiH, kojom službeno potvrđuje interes da prihvati donaciju od 50.000 doza cjepiva Sinofarm.


Srbi iz Mušutišta sprečeni da obiđu selo i porušenu crkvu GracanicaOnline.Info\nSrbi iz Mušutišta sprečeni da obiđu selo i porušenu crkvu\nPosle više od četiri sata čekanja autobusi sa oko 150 raseljenih Srba iz Mušutišta, vratili su se nazad. Albanci, koji su protestovali i od jutra drže u blokadi put u centru tog sela, nisu dozvolili raseljenima da obiđu razrušenu crkvu i svoja imanja povodom praznika Velike Gospojine.\nOko 12 časova, autubusi sa raseljenim Srbima iz Mušutišta, uz policijsku pratnju, uputili su se ka Suvoj Reci, a odatle u manastir Zočište, kod Orahovca. Ovakva odluka je doneta pošto kosovska policija nije mogla da im obezbedi zaštitu.\nIako je policija uspela da probije kordon demonstanata i oslobodi jednu trasu puta, demonstranti se nisu razilazili, oni su kamenicama i flašama gađali policiju.\nDesetak lokalnih Albanaca je privedeno, među povređenima ima i policajaca, dok je jedno policijsko vozilo oštećeno.\nNakon što je prethodne nedelje Ministarstvo za povratak i zajednica najavilo izgradnju 10 kuća za povratnike, Albanci su u Mušutištu postavili bilbord sa pretećom porukom upućenom Srbima.\nKako javlja dopisnik GračanicaOnline, danas je na bilbordu u Mušutištu okačen spisak Srba koji su, navodno, počinili ratni zločin i kojima se zabranjuje dolazak u to selo. Na spisku se nalaze imena ljudi koji su se prijavili za povratak na ognjišta, sa kojih su proterani 1999. godine.\nMeđu Srbima, koji su u autobusima čekali da se put do crkve Bogorodice Odigitrije raščisti od demonstanata, bilo je i porodica sa decom. Ministar za zajednice i povratak Dalibor Jeftić kao i zamenik kosovskog premijera Branimir Stojanović bili su među putnicima tri autobusa.\nRazočarani meštani Mušutišta koji su na dan seoske i hramovne slave odlučili da obiđu razrušenu crkvu i imanja, veruju da je policija mogla, ali da nije želela, niti imala volju da reaguje i omigući Srbima prolaz, javlja izveštač našeg portala.\nPrevious Albanci iz Mušutišta i dalje drže u blokadi put prema crkvi\nNext Bačena bomba na kuću generalnog direktora RTK\n4. decembra 2021., 23:29


Mićović: Gorivo poskupelo zbog veće cene nafte u svetu\nTanjug 9. avgusta 2021. 15:52\nBEOGRAD – Cene goriva u Srbiji, kao i u celom svetu, poslednjih meseci su povećane, zato što je poskupela nafta kao sirovina za njihovu proizvodnju, kaže generalni sekretar Udruženja naftnih kompanija Srbije Tomislav Mićović.\n„Cena nafte je praktično udvostručena od Nove godine do danas i to je moralo da se odrazi i na cenu goriva na svim benzinskim stanicama. To je sasvim suprotan trend od onoga koji smo imali prošle godine u vreme epidemije, jer ovogodišnje povećanje od oko 25 dinara odgovara prošlogodišnjem smanjenju cena“, ističe Mićović u izjavi za Tanjug.\nPrema podacima Udruženja naftnih kompanija Srbije lane je sirova nafta u proseku koštala 43,26 dolara po barelu a ove godine 66, 53 dolara.\nProšle godine nafta je bila najjeftinija 21. aprila kada je koštala 19,33 dolara po barelu a ove godine najviše je koštala 5. jula – 77,16 dolara po barelu.\nKada je reč o promeni maloprodajnih cena u prvih sedam meseci ove godine, 4. januara je evropremijum BMB 95 koštao 134,39 dinara po litru a 2. avgusta 161,02, dakle 26,64 dinara ili 19,8 odsto više.\nEvrodizel je 4. januara koštao 142,48 dinara po litru a 2. avgusta 163,10, odnosno 20,62 dinara ili 14,5 odsto više.\nAutogas TNG je 4. januara prodavan po 76,38 dinara po litru, a 2. avgusta po 85,62 odsto što je za 9,24 dinara ili 12,1 odsto više.\nU istom periodu, cena nafte je povećana za 21,38 dolara ili 42 odsto, pošto je 4. januara barel koštao 51,03 dolara a 2. avgusta 72,41.\n„Dalja cena nafte, a time i goriva, zavisiće od toga koliko brzo ekonomija bude izlazila iz kovid krize i koliko brzo proizvođači sirove nafte budu mogli da zadovolje naraslu potrošnju i potražnju za naftom. Na to pitanje danas niko nema pouzdan odgovor, jer i kada pitate najveće svetske umove koji dugo prate ovu oblast, jedni kažu da cena nafte do kraja godine neće biti veća od 80 dolara po barelu, a drugi pak navode da će biti daleko iznad 100 dolara, što je ogroman raspon“, ističe sagovornik Tanjuga.\n„Kada poredimo maloprodajne cene u različitim zemljama onda moramo da znamo da ova cena ima dva segmenta, gde je jedan onaj koji određuju naftne kompanije i drugi čine državne dažbine. U Srbiji 55 odsto cene iznose državne dažbine, pa ako litar goriva košta 160 dinara onda su državne dažbine oko 85 dinara i one zapravo stvaraju tu razliku između pojedinih zemalja“, objašnjava Micović.\n„Kada bismo na srpske kompanijske cene primenili bosanske dažbine imali bismo cenu goriva kao i u BiH“, naglašava Tomislav Mićović.\nOsim akcize i PDV-a, u Srbiji se na gorivo plaća još nekoliko naknada. Tako su od 161,09 dinara koliko je 2. avgusta koštao litar benzina, na cenu naftne kompanije otpadala 73,65 dinara, na naknadu za obavezne rezerve 2,60, naknadu za unapređenje energetske efikasnosti 0,15, na akcizu 57,84 a na porez na dodatu vrednost 26,85 dinara.


Više nema organizovanih grupa koje trguju drogom | Palelive.com\nPočetna Novosti Aktuelnosti Više nema organizovanih grupa koje trguju drogom\nViše nema organizovanih grupa koje trguju drogom\nNa području koje pokriva Centar javne bezbjednosti Istočno Sarajevo više ne postoji nijedna organizovana grupa koja se bavi rasturanjem, odnosno preprodajom narkotika. Ovo je u petak izjavio načelnik Centra javne bezbjednosti Istočno Sarajevo, poslije akcije „Faraon“ Zoran Mandić. On je dodao da je pomenuta, posljednja u nizu takvih akcija u kojima je nađena značajna količina narkotika i uhapšeno više lica koja su se bavila ovom vrstom kriminala.\nTokom akcije „Faraon“ uhapšeno je 11 osoba, a Okružni sud Istočno Sarajevo odredio je pritvor za šest.\nPrema saopštenju ovog suda, u pritvoru su Bojan Dragaš (29), Dalibor Vasković (29), Željko Jovović (25) iz Istočnog Novog Sarajeva, te Milan Jovović (24), Goran Kulina (28) i Goran Krstić iz Istočne Iliye.\nPrema još nepotvrđenim informacijama, koje saznaje „Glas Srpske“, iza rešetaka se nalazi i Boris Divčić.\nMandić je istakao da je policija Istočnog Sarajeva za nepunu godinu razbila pet organizovanih kriminalnih grupa, od kojih su četiri djelovale na području opština Istočnog Sarajeva.\n– U tim akcijama uhapsili smo 35 lica, a mimo toga uhapsili smo i određen broj kriminalaca, koji nisu bili pripadnici organizovanih kriminalnih grupa, ali su se bavili rasturanjem narkotika – kazao je Mandić.\nOn je podsjetio da je na području CJB Istočno Sarajevo razbijeno i nekoliko kriminalnih grupa koje su se bavile krađom vozila i iznuđivanjem novca od vlasnika.\nOcijenio je da su sve aktivnosti usmjerene protiv organizovanog kriminala „značajne i sa aspekta rasvjetljavanja ubistava na ovom području“.\nMandić je potvrdio da je u Okružno tužilaštvo u Istočnom Sarajevu privođen i policijski inspektor, ali „ne zato što je rasturao narkotike, već iz razloga što je postojao niži osnov sumnje da je došlo do zloupotrebe ovlašćenja“.\n– Inspektor je saslušan i pušten i na tužiocu je da vidi da li ima elemenata za eventualnu istragu u vezi s tim pitanjem – rekao je Mandić.\nOdgovarajući na pitanje da li je istina da su uhapšeni u akciji „Faraon“ u vezi sa kriminalnom grupom Đorđa Ždrale, Mandić je rekao da „policija u ovom trenutku ne osjeća organizovanu aktivnost Ždraline grupacije“.\n– Činjenica je da su neki od uhapšenih u akciji „Faraon“ ranije bili u dobrim odnosima sa Ždralom i pripadali kriminalnoj strukturi koju je predvodio – kazao je Mandić.\nPrethodni članakPredstavljamo Jelenu Jugović pobjednicu „OBN Star Model“\nNaredni članakRomanija u prvoj ligi!


BalkanMagazin :: Jelena Matejić imenovana za direktorku EMS-a\nJelena Matejić imenovana za direktorku EMS-a\npetak, 08. decembar 2017 01:04\nZa novu direktorku Elektromreže Srbije AD imenovana je Jelena Matejić, odlučila je Vlada Srbije.\nVlada Republike Srbije je na sednici održanoj 5. decembra donela rešenje kojim je na mesto direktorke Akcionarskog društva Elektromreža Srbije imenovala Jelenu Matejić.\nMatejićeva je nepunih godinu dana obavljala funkciju v.d. direktora EMS AD, na koju je imenovana sa pozicije izvršnog direktora za investicije i strategiju. Uspešno je vodila najveće projekte u istoriji EMS-a, kao što su izgradnja i puštanje u pogon trafostanice Beograd 20 i aktuelna izgradnja Transbalkanskog koridora za prenos električne energije, saopšteno je iz EMS-a.\nJelena Matejić je diplomirani ekonomista Ekonomskog fakulteta Univerziteta u Beogradu, a poseduje i zvanje master menadžer u oblasti menadžmenta u javnom sektoru i zvanje „project manager“ WIFI instituta (Austrijska agencija za razvoj). Bogato radno iskustvo sticala je godinama radeći u privatnom i javnom sektoru. Radila je u kompanijama Mark Plan, Delta Sport, Droga Kolinska i Atlantik Grupa. U Elektromreži Srbije zaposlena je od 2012. godine. Obavljala je i javne funkcije člana Upravnog odbora Javnog preduzeća Elektroprivreda Srbije i člana Nadzornog odbora iste kompanije, a od februara 2015. godine je predsednik saveta Akcionarskog fonda Republike Srbije. Od 2016. godine član je Odbora direktora Crnogorskog elektroprenosnog sistema.


Septembar 24, 2021 10:58\nNakon prošlonedeljne premijere u beogradskom Sava centru, film "Toma" pobrao je samo pozitivne kritike stručne javnosti, ali na prvom mestu izazvao je duboke emocije i oduševljenje gledalaca širom zemlje.\n"Tamara Dragičević je maestralna u Tomi"\nGošća nove epizode video serijala "Tanjug Reflektor" bila je pevačica Suzana Branković koja je govorila o tome kako je dala glas pesmama Silvane Armenulić, koji su bili najveći izazovi, šta misli o ulozi Tamare Dragičević u filmu "Toma", i šta misli o pevaču i kompozitoru Tomi Zdravkoviću.\n"Kada su on i Bjelogrlić čuli moju interpretaciju 'Noćas mi srce pati' oni su se oduševili. Nisu mogli da veruju da sam to tako izvela pošto sam pre svega pop pevač. Negde sam i ja bila iznenađena svojim pevačkim mogućnostima", istakla je Branković.\nUpitana da li joj je neobično kad na platnu vidi Dragičević, a čuje svoj glas, Branković je rekla da nije, naglasivši da je "Tamara zaista maestralna", i da je oduševljena kako je glumom dočarala sofisticiranost Armenulić.\n"Teško je da se odabere jedna od Tominih velikih pesama, ali moram da izdvojim 'Za Ljiljanu', pošto se tako zvala moja nana i mnogo je volela tu pesmu. Kad je čujem baš me dira u srce", rekla je pevačica.\nFilm "Toma" za nedelju dana videlo 100.000 gledalaca 33


BEĆIRAJ: Kosovo me podsjeća na Crnu Goru od prije sedam godina – Volim Podgoricu\nHome / SPORT / Fudbal / BEĆIRAJ: Kosovo me podsjeća na Crnu Goru od prije sedam godina\nBEĆIRAJ: Kosovo me podsjeća na Crnu Goru od prije sedam godina\n“Pričalo se prije utakmice da moramo da pobijedimo Bugare. Imali smo pet dana priprema za tu utakmicu, izašli na teren sa željom da pobijedimo, ali, nažalost, nijesmo u tome uspjeli. Nije bilo onako kako smo se prije utakmice dogovorili sa selektorom, mnogo toga nije bilo na nivou. Jednostavno, morali smo svi da odigramo bolju utakmicu, ali to je prošlost i okrećemo se Kosovu, gdje ćemo probati da osvojimo tri boda”, istakao je rekorder po broju nastupa u dresu reprezentacije.\n“Prolazimo kroz težak period i nadam se da ćemo već od sledeće utakmice makar igrati bolje nego što je to bilo u petak. Naravno, želimo i pozitivne rezultate”, rekao je snažni napadač i potencirao odličnu atmosferu u ekipi, uprkos nizu bez trijumfa.\n“Nije laka situacija u kojoj se nalazimo, ali je u svlačionici, kao i uvijek, odlična atmosfera. Pokušavamo da pričamo što više i da nađemo tu soluciju kako da izađemo iz ove krize”, kazao je Bećiraj.\n“Dosta mlada, ali talentovana reprezentacija. Znam dosta njih, igraju u jakim ligama i biće teško. Reprezentacija Kosova me podsjeća na nas od prije sedam, osam godina, kada je bilo puno optimizma i više ljudi na stadionu. Ali, bez obzira na sve, vjerujem da ćemo u Prištini pokazati da je ovo trenutno bio sam loš momenat za crnogorski fudbal”, poručio je Bećiraj.\nZa vikend će nam trebati i KIŠOBRANI i SUNČANE NAOČARE - https://t.co/SGNpcirzeS https://t.co/Pv3tsUwNz07 minuta ago\nBUDVANSKI DF: Ne postoji zakoniti osnov da družina DPS-a i njihovih preletačevića zakažu i održe sjednicu mimo zaka… https://t.co/plo2NvOOQM28 minuta ago


TO JE KRŠENJE USTAVA SAD: Tužba protiv Teksasa zbog zakona o abortusu\n09. 09. 2021. u 23:39\nAMERIČKI sekretarijat za pravosuđe podneo je danas tužbu protiv države Teksas, dok administracija predsednika DŽozefa Bajdena pokušava da blokira sprovođenje zakona kojim bi u toj državi skoro potpuno bio zabranjen abortus.\nZgrada Vrhovnog suda / Foto AP\nSekretarijat navodi da skoro potpuna zabrana abortusa u Teksasu predstavlja "otvoreno kršenje američkog Ustava", preneo je Glas Amerike.\nU tužbi, koja je danas podneta federalnom sudu u Teksasu, od federalnog sudije se zahteva da zakon proglasi nevažećim, i "zaštiti prava koja je Teksas narušio".\nVrhovni sud je prošle nedelje dozvolio da ostane na snazi zabrana abortusa u Teksasu posle šest nedelja trudnoće - pre nego što mnoge žene i saznaju da su trudne.\nVRHOVNI SUD SAD ODBIO DA GA OBORI: U Teksasu stupio na snagu zakon o zabrani abortusa\n01. 09. 2021. u 23:51\nSNIMAK MISTERIOZNOG POTRESA U AMERICI: Niko ne zna šta je uzrok - nepoznat fenomen izazvao jaku eksploziju! (VIDEO)\n08. 09. 2021. u 11:24\n"OVO JE ISTORIJSKI DAN ZA ŽENE": U Meksiku abortus više nije krivično delo\n08. 09. 2021. u 00:14\nBajden je upozorio da bi zakon izazvao "neustavni haos" jer se oslanja na privatna lica da ga sprovode tako što će podnositi građanske tužbe protiv osoba koje pomazu ženama da izvrše abortus posle šest nedelja, bilo da je reč o lekaru koji vrši proceduru ili taksisti koji ženu preveze do klinike, dodaje Glas Amerike.\nZakonom se podnosiocima tužbe omogućava da dobiju nagradu od najmanje 10.000 dolara i ne pravi se izuzetak u slučajevima silovanja ili incesta, iako postoje neki veoma usko definisani izuzeci, koji se odnose na zdravlje majke.\nRepublikanski guverner Teksasa Greg Abot ove nedelje je branio zakon navodeći da će njegova država "eliminisati sve silovatelje".\nPotpredsednica SAD Kamala Haris treba da se sastane sa zdravstvenim radnicima i predstavnicima ustanova koje pružaju uslugu abortusa, kao i nekim pacijentkinjama, što je još jedan znak pokušaja ove administracije da zaštiti pravo žena na abortus, navodi Glas Amerike.\nTeksas vesti Teksas abortus pravo na abortus zabrana abortusa Zakon o abortusu ukidanje prava na abortus SAD vesti SAD


BalkanMagazin :: Od Sunca do interneta\npetak, 04. maj 2012 16:06\nZahvaljujući studentskom projektu „EkoPark – spoj prirode i tehnologije“, koji je dobitnik stipendije kompanije Filip Moris Niš je dobio prvi park sa solarnim panelima. EkoPark posetiocima omogućava da napune bateriju na laptop računaru i besplatno pristupe internetu, a sve uz pomoć električne energije dobijene iz sunca.\nEkoPark je postavljen u najvećem gradskom parku Čair u blizini istoimene hale. U središtu se nalazi „eko-drvo“ sa solarnim panelima, koje sakuplja Sunčevu energiju i pretvara je u električnu. Posetiocima EkoParka omogućeno je da, dok borave u prirodi, napune svoje laptopove, kao i da koriste bežični internet, a sve to upotrebom energije proizvedene na prirodan način – iz solarnog izvora. Eko-drvo, kao i korišćenje štedljivih sijalica za osvetljavanje, EkoPark čine praktičnim demonstratorom primenljivosti i dobrih strana korišćenja obnovljivih izvora energije.\n„Kroz podršku talentovanim studentima iz Niša i njihovim dobrim projektnim idejama Filip Moris je od 2004. pomogao sprovođenje 70 studentskih projekata, od kojih je svaki na svoj način doprineo unapređenju i modernizaciji uslova života u ovom gradu.\nEkoPark je nastao spajanjem obnovljivih izvora energije i novih tehnologija, kao rezultat rada studentskog tima EkoNekt, koji čine studenti Elektronskog fakulteta u Nišu.


Razmišljamo o uvođenju VAR-a\nNedavno je na čelo Sudijske organizacije Srbije došao ambiciozan čovek koji se, još dok je u ustima držao pištaljku, razlikovao od svojih kolega. Za Milana Karadžića (1967) mnogi kažu da je čovek koji, zajedno s vodećim ljudima srpskog fudbala, može u znatnoj meri da izmeni sliku o suđenju. Karadžić, koji nije ni u kakvim rodbinskim vezama s nekadašnjim predsednikom FSS-a, kaže da je spreman da odgovori svakom zadatku, ali da isto tako očekuje punu pomoć i podršku igrača, predsednika klubova i sportske javnosti. Šta su izazovi kada se nalazite na mestu predsednika Sudijske komisije? Izazov je svaka nova utakmica jer to je i i šansa da pokažemo igračima, trenerima, naravno i navijačima da smo i mi moralni ljudi. Poznato je da se iz godine u godinu stalno menjaju trendovi u\n20.07.2019 u 13:10\nFudbalski klub Crvena zvezda preuzeo je na sebe troškove puta i privatnog aviona kojim će igrač Suduve Vaidas Slavickas biti vraćen u Litvaniju. Slavickas se nije vratio sa ekipom u Marijampolj zbog ozbiljne povrede, zadobijene u revanšu protiv Zvezde u 1. kolu kvalifikacija za Ligu šampiona, posle starta Marka Gobeljića, preneo je Tanjug. Ovom 33-godišnjem fudbaleru slomljena je potkolenicu na dva mesta, operisan je u Beogradu u Urgentnom centru i uskoro će biti pušten. Slavickasa je u bolnici posetila delegacija Crvene zvezde, u kojoj su bili direktori Zvezdan Terzić i Mitar Mrkela, kao i Gobeljić. Gobeljić, koga čeka kazna UEFA za direktan crveni karton, više puta se izvinio Slavickasu za nesmotreni start.\nDanas počinje novi ekipni šampionat u domaćem fudbalu, sa novim kineskim sponzorom, što je jedna od najvećih novina u našem najpopularnijem sportu. Linglong Tajer Superliga Srbije u fudbalu krenuće večeras sa krova tržnog centra, gde će se sastati Voždovac i novi član elite TSC iz Bačke Topole, koji je na ubedljiv način zajedno sa Javorom iz Ivanjice uspeo da obezbedi direktan plasman u Superligu, dok su fudbaleri Inđije briljirali u baraž mečevima i na kraju u završnom dvoboju sa Dinamom iz Vranja uspeli da se po drugi put nađu u društvu najboljih srpskih klubova. Fudbaleri Crvene zvezde, koji su čak dva puta zaredom osvojili naslov prvaka pokušaće da po treći put stanu na pobedničko postolje, treću godinu zaredom kao što su to do sada učinili u dva navrata u svojoj dugoj i bogatoj\nDelegacija Crvene zvezde posetila je danas fudbalera Suduve Vaidasa Slavickasa, kome je Marko Gobeljić slomio nogu na revanš meču 1. kola kvalifikacija za Ligu šampiona u Beogradu. Gobeljić je bio u poseti Slavickasu zajedno sa generalnim direktorom Crvene zvezde Zvezdanom Terzićem i sportskim direktorom Mitrom Mrkelom, posle operacije u Urgentnom centru u Beogradu. Oni su Slavickasu poklonili dres Crvene zvezde, potpisan od svih prvotimaca i preneli mu želje cele ekipe da se što pre oporavi. Doktori su zadovoljni kako je protekla operacija i kako ide oporavak, a Slavickas će se za dan ili dva vratiti u Litvaniju. „Drago mi je što sam imao prilike lično da se izvinim zbog povrede. Žao mi je zbog svega što se desilo i zato mi je mnogo značilo što sam danas imao priliku da


RTS :: Kocijančič: Što pre nastaviti dijalog Beograda i Prištine\nPolitika Kocijančič: Što pre nastaviti dijalog Beograda i Prištine\nKocijančič: Što pre nastaviti dijalog Beograda i Prištine\nčetvrtak, 18. jan 2018, 14:15 -> 15:16\nEvropska unija pozdravlja dogovor predsednika Srbije Aleksandara Vučića i kosovskog predsednika Hašima Tačija o nastavku dijaloga o normalizaciji odnosa, a saradnja dve strane na istrazi ubistva Olivera Ivanovića biće važna za kosovsku policiju i istražne organe.\n"EU pozdravlja direktnu telefonsku komunikaciju presednika Vučića i predsednika Tačija i njihov dogovor da se nastavi dijalog kome posreduje EU, odnosno da se dalje normalizuju odnosi", navela je portparolka Evropske komisije Maja Kocijančič.\nNaglasila je da je nastavak dijaloga po svim pitanjima koja su od zajedničkog interesa "jedini način da se osigura trajna stabilnost na Kosovu, u Srbiji i celoj Evropi".\nMaja Kocijančič je ponovila da će kroz dijalog obe strane biti u mogućnosti i na napreduju u svojim EU integracionim planovima.\n"EU radi na tome da se dijalog dve strane nastavi što je pre moguće", poručila je Kocijančič.\nPonovila je da je implementacija svega dogovorenog u dijalogu obaveza koju su obe strane prihvatile i koja će odrediti brzinu njihovog napretka na putu ka EU.\nNa pitanje o saradnji Beograda i Prištine na istrazi ubistva Olivera Ivanovića u EU kažu da se "tragično ubistvo Olivera Ivanovića mora bez odlaganja istražiti, a počinioci izvesti pred lice pravde".\n"Saradnja između organa nadležnih za sprovođenje zakona sa obe strane biće važna za uspeh kosovske policije i istragu koja se odvija u skladu sa dogovorom o pravosuđu i policiji postignutim u okviru dijaloga", izjavila je Kocijančič.\nU Briselu navode da je ubistvo Olivera Ivanovića gnusan čin i da je istraga u cilju identifikacije počinilaca u toku.\nPonavlja se da su ovonedeljni tehnički razgovori delegacija Beograda i Prištine prekinuti kako bi se obe strane fokusirale na ovaj tragičan događaj.\n(četvrtak, 18. jan 2018, 22:02)\nNema vise nikakvog pregovora !